Številka: 90000-3/2024-25

Datum: 22. 4. 2024

**MAGNETOGRAMSKI ZAPIS PO ZVOČNEM POSNETKU 13. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 22. aprila 2024 s pričetkom ob 16:00 uri, v Veliki sejni dvorani Mestne hiše, Mestna občina Ljubljana, Mestni trg 1, Ljubljana.**

### **GOSPOD ZORAN JANKOVIĆ**

Spoštovane svetnice, spoštovani svetniki, gospe in gospodje. Pričenjamo z 13. sejo Mestnega sveta Mestne občine Ljubljana. Navzočih je 36 svetnic in svetnikov. Odsotnost sta opravičila gospod Boštjan Koritnik in gospod Dejan Crnek. Smo sklepčni, lahko pričnemo z delom. Vljudno prosim, da izklopimo mobilne telefone, da ne motimo delo mestnega sveta. s sklicem ste prejeli predlog dnevnega reda 13. seje. Po sklicu ste prejeli predlog Odbora za gospodarske javne službe in promet za umik predlagane 14. točke z dnevnega reda z naslovom Pobuda za takojšnjo trajno ustavitev gradnje vseh aktivnosti za zagon kanala C0 zaradi trajne nevarnosti za zastrupitev pitne vode in ogrožanje zdravja občank in občanov ter zagotovitev ukrepov, da čistilna naprava Brod ne bo več zastrupljala Save in predloga Statutarno pravne komisije za umik predlagane 15. točke z naslovom Predlog spremembe Poslovnika mestnega sveta Mestne občine Ljubljana, sprememba 106. člena Poslovnika Mestnega sveta Mestne občine Ljubljana, s predlogom za hitri postopek ter predlagane 16. točke predlog spremembe Odloka o urejanju prometa v Mestni občini Ljubljana, sprememba 1. odstavka 3. člena s predlogom za hitri postopek. Prejeli ste še predlog gospoda Aleša Primca za umik predlagane 5a točke z naslovom predlog Sklepa o podelitvi naziva častna meščanka oziroma častni meščan glavnega mesta Ljubljana. Po sklicu ste prejeli tudi predlog župana za razširitev dnevnega reda 13. seje z novo, 17. točko z naslovom Predstavitev namena in ciljev nove Celostne prometne strategije Mestne občine Ljubljana. Odpiram razpravo o dnevnem redu. Gospod Primc. Izvolite.

### **GOSPOD ALEŠ PRIMC**

Jaz bi najprej razpravljal o predlogu za umik točke dnevnega reda, s katero želim, da kmetje ne bi bili dolžni plačati 160 EUR kazni, če protestirajo v Ljubljani. Glejte, koga se bojite?A se bojte kmetov? Glejte kmetov se ne bati, bojte se, če jih ne bo, ker potem boste lačni. Tako, da jaz vas lepo prosim, umaknimo to sramotno določilo odloka in omogočimo, da bodo slovenski kmetje, ko bodo prišli protestirati lahko protestirali tako kot protestirajo kmetje s traktorji v Berlinu, Amsterdamu, Londonu, Parizu. Pravzaprav povsod po Evropi lahko protestirajo, samo vi ste jim naložili 160 EUR kazni. Poglejte, če hoče kmet povedati kaj je narobe v državi, kje država do njega ni korektna ni pravična in ni poštena, potem mora priti v Ljubljano.

**GOSPOD ZORAN JANKOVIĆ**

Hvala lepa. Kar naprej, saj imate vse točke, a ne?

### **GOSPOD ALEŠ PRIMC**

Ja, o vseh.

**GOSPOD ZORAN JANKOVIĆ**

Kar izvolite, da ne bomo dvakrat govorili.

### **GOSPOD ALEŠ PRIMC**

Potem bom, joj, tole bi bilo tudi treba malo popraviti. Potem imam za argumentirati predlog za umik 106. člena poslovnika. Glejte, opozicija je sestavni del vsake parlamentarne demokracije in vi imate člen v 106. členu, v poslovniku 106. člen s katerim lahko kadarkoli nam vzamete besedo in to ste vi že naredili in jaz pa lepo prosim, dajte omogočiti, da bo ta mestni svet dihal z obema kriloma pljuč. Seveda, vi boste govorili, ja saj ti razpravljaš, ja zato ker vi dovolite ampak vi mi niste dal možnosti razprave. Možnost razprave v mestnem svetu so mi dali volivke in volivci. In ker se Statutarno pravna komisija sklicuje na Mihata Lobnika. Glejte, Miha Lobnik je v svojem mnenju zapisov takole. Navedeno ne pomeni, da problematika, ki jo pobudnik izpostavlja, ni relevantna, vendar ne gre ne za vprašanje diskriminacije--

--------------------------------------------------------------------------------------zvok, ki napove potek časa

### **GOSPOD ZORAN JANKOVIĆ**

Hvala lepa. Gospod Primc, držite se časa prosim. Še naslednja točka.

### **GOSPOD ALEŠ PRIMC**

Naslednjo točko, predlog za umik, to je pa moja točka predloga za umik predloga za časnega meščana. Poglejte 2 predloga za častnega meščana, oba predloga člana, članica, član mestnega sveta Liste Zorana Jankovića. Poglejte to je nedopustna politizacija najvišjega častnega priznanja, ki ga podeljuje mesto Ljubljana. Jaz ne vem kako, da nimate občutka, da to ni dostojno. Poglejte, v Ljubljani imamo 280000 ljudi in vi izbirate častno meščanko in meščana izmed sebe. Pa kje imate »friz«. Glejte, a sedaj se bodo morali vsi ljudje včlanjevati v Listo Zorana Jankovića, da bodo lahko postali častni meščani in častni meščanke. Glejte, to je nesprejemljivo. Jaz vas lepo prosim umaknite to točko tako kot predlagam, najdimo in širok konsenz od teh--

--------------------------------------------------------------------------------------zvok, ki napove potek časa

**GOSPOD ZORAN JANKOVIĆ**

Hvala lepa.

**GOSPOD ALEŠ PRIMC**

Poglejte, kanal C0 grozi, da bo, če bo deloval, jaz srčno upam, da ne bo, zastrupil vodo, ki jo pije 300000 ljudi. Gre za najnevarnejši projekt v zgodovini Slovenije. Poglejte, te cevi lahko puščajo že po samem standardu. 3 deci na uro na kvadraten meter zalite površine. Predstavljajte si potres. Poplave, vidimo čedalje pogostejši so izredni vremenski pojavi. Predstavljajte si sabotažo. Poglejte nekdo, ki bi hotel škoditi Ljubljani in Sloveniji, kaj je lažje kot da potem, če bo ta zadeva delovala gre in razstreli kanal C0. Nič ni lažjega. Glejte, nedajejmo našim nasprotnikom, ki verjetno jih bomo kdaj še imel možnosti, da nas z eno potezo uničijo. Glejte, jaz vas lepo prosim umaknite kanal--

-------------------------------------------------------------------------------------zvok, ki napove potek časa

### **GOSPOD ZORAN JANKOVIĆ**

Hvala lepa. Gospa Sojar, izvolite.

**GOSPA MOJCA SOJAR**

Hvala lepa za besedo. Vse lepo pozdravljam. Glede na dnevni red, podpiram umik 5.a točke. Kot članica komisije, ki je pripravila predloge za današnjo glasovanje vem, da to glede na časovne roke predstavlja izziv in boste verjetno rekli, da je nemogoče. Vendar v nekaterih slovenskih mestih ne podelijo vsako leto naziva častnega meščana, meščanke ali celo več meščanov, če pač nimajo ustreznega predloga oziroma predlogov. Kot predstavnica stranke, ki ji pripadam, menim, da letošnjo, da le letošnja predloga nista primerna in ju ne morem podpreti. Zavračam umik 14. 15. in 16. točke iz dnevnega reda, podpiram pa razširitev dnevnega reda s sedemnajsto točko. Hvala.

### **GOSPOD ZORAN JANKOVIĆ**

Hvala lepa. Še kdo? Gospa Ugrinovski, izvolite.

**GOSPA VESNA UGRINOVSKI**

Jaz bi podala samo obrazložitev kot predsednica odbora za gospodarske javne službe glede 14. točke. Odbor za gospodarske javne službe ni podprl predloga 14. točke. Namreč obrazložitev odbora je sledeča. Predlagatelj večkrat navaja, da naj bi bil kanal C0 nezakonit ter navajal subjektivne razloge ter povzema mnenja posameznih interesnih skupin ali oseb, ki ustrezajo odklonilnemu odnosu do gradnje kanala C0. Kršitve zakonov in predpisov ugotavljajo izključno zato pristojni organi in sodišča v zato predpisanem postopku. Pri navedenem projektu je večkrat bil opravljen tudi inšpekcijski nadzor. Kršitve niso bile ugotovljene. Predlagatelj se prav tako sklicuje na nezakonito odločbo s strani MOPE. Mestni svet nima pristojnosti odločati oziroma presojati o zakonitosti posameznih izdanih odločb s strani uradnih organov, zato so pristojni pooblaščeni drugi uradni organi.

-------------------------------------------------------------------------------------zvok, ki napove potek časa

### **GOSPOD ZORAN JANKOVIĆ**

Hvala lepa. Še kdo, prosim? Ni več razprave. Ugotavljam navzočnost po celotni točki. Rezultat navzočnosti: 39.

**Najprej glasujemo o predlogu gospoda Primca, ki se mu pridružuje gospa Sojar, in sicer: Mestni svet Mestne občine Ljubljana sprejme predlog, da se predlagana 5.a točka z naslovom Predlog Sklepa o podelitvi naziva častna meščanka oziroma častni meščan glavnega mesta Ljubljana umakne z dnevnega reda 13. seje mestnega sveta. Lepo prosim za vaš glas, absolutno je to slab predlog tako, da predlagam, da ga zavrnemo. Še enkrat, ste vsi glasovali?**

**14 ZA,**

**25 PROTI.**

Ni sprejeto.

**Potem gremo na glasovanje o predlogu Odbora za gospodarske javne službe in promet: Mestni svet Mestne občine Ljubljana sprejme predlog, da se predlagana 14. točka z naslovom Pobuda za takojšnjo trajno ustavitev gradnje in vseh aktivnosti za zagon kanala C0 zaradi trajne nevarnosti za zastrupitev pitne vode in ogrožanja zdravja občank in občanov ter zagotovitev ukrepov, da čistilna naprava Brod ne bo več zastrupljala Save umakne z dnevnega reda.**

Prosim za vaš glas.

**Ponovitev, prav. Še enkrat, izvolite. Glasujemo o predlogu odbora, da se 14. točka umakne z dnevnega reda.**

Prosim za vaš glas. Umakne z dnevnega reda.

**27 ZA,**

**12 PROTI.**

Je umaknjena.

**In glasujemo o predlogu Statutarno pravne komisije, ki pravi: Mestni svet Mestne občine Ljubljana sprejme predlog, da se predlagana 15. točka z naslovom Predlog spremembe Poslovnika Mestnega sveta Mestne občine Ljubljana - sprememba 106. člena Poslovnika Mestnega sveta Mestne občine Ljubljana s predlogom za hitri postopek umakne z dnevnega reda 13. seje mestnega sveta.**

Se pravi, glasujemo spet o 106. členu in predlog Statutarno pravne komisije, da se umakne iz dnevnega reda.

Prosim za vaš glas.

**25 ZA,**

**12 PROTI.**

Tudi ta je umaknjena.

**In gremo spet na glasovanje o drugem predlogu Statutarno pravne komisije za spremembo dnevnega reda: Mestni svet Mestne občine Ljubljana sprejme predlog, da se predlagana 16. točka z naslovom Predlog spremembe Odloka o urejanju prometa v Mestni občini Ljubljana - sprememba prvega odstavka 3. člena s predlogom za hitri postopek umakne z dnevnega reda 13. seje mestnega sveta.**

Se pravi, spet glasujemo o umiku te točke, ki predlaga Statutarno pravna komisija.

Prosim za vaš glas.

**26 ZA,**

**10 PROTI.**

Umaknjena.

**In potem glasujemo o predlogu župana, da se dnevni red razširi z novo točko dnevnega reda z naslovom Predstavitev namena in ciljev nove Celostne prometne strategije Mestne občine Ljubljana.**

Prosim za vaš glas.

**37 ZA,**

**0 PROTI.**

**In zdaj glasujemo o dnevnem redu: Mestni svet Mestne občine Ljubljana sprejme predlog dnevnega reda 13. seje mestnega sveta.**

Prosim za vaš glas.

**26 ZA,**

**10 PROTI.**

Sprejeto. Hvala lepa.

**GOSPOD ZORAN JANKOVIĆ**

Kolega Čerin.

**GOSPOD ALEŠ ČERIN**

Proceduralno predlagam sprejem naslednjega sklepa. Mestni svet Mestne občine Ljubljana županu nalaga, da pred uvrstitvijo predlaganih točk na predlog dnevnega reda presodi, ali je mestni svet o istovrstnih vprašanjih že sprejel odločitve, iz katerih izhaja, da ne želi obravnavati določenih gradiv. In v kolikor je temu tako, da predlagane točke ne uvrsti na predlog dnevnega reda in o tem obvesti predlagatelja. Hvala lepa.

**GOSPOD ZORAN JANKOVIĆ**

Ugotavljam navzočnost po tem proceduralnem predlogu. Rezultat navzočnosti: 39.

**Še enkrat berem sklep, o katerem glasujemo: Mestni svet Mestne občine Ljubljana županu nalaga, da pred uvrstitvijo predlaganih točk na predlog dnevnega reda presodi, ali je mestni svet o istovrstnih vprašanjih že sprejel odločitve, iz katerih izhaja, da ne želi obravnavati določenih gradiv, in v kolikor je temu tako, da predlagane točke ne uvrsti na predlog dnevnega reda in o tem obvesti predlagatelja.**

Konkreten primer je 106. člen, ki se ponavlja že vsak mesec. Prosim za vaš glas.

**26 ZA,**

**13 PROTI.**

Sprejeto.

**GOSPOD ZORAN JANKOVIĆ**

Tako, da od zdaj naprej pač, ko bo tak predlog prišel, mi smo imeli danes tri točke, ki se ponavljajo že letošnje leto, pač ne bodo na dnevnem redu sploh. Hvala lepa. Gremo na točko zapisnika.

**AD 1. POTRDITEV ZAPISNIKA 12. SEJE MESTNEGA SVETA MESTNE OBČINE LJUBLJANA**

A je kakšna pripomba na zapisnik? Ni. Ugotavljam navzočnost. Rezultat navzočnosti. Ugotavljam še enkrat navzočnost, lepo prosim, dajte še enkrat. Rezultat navzočnosti: 29.

**Glasovanje poteka O PREDLOGU: Mestni svet Mestne občine Ljubljana potrdi zapisnik 12. seje Mestnega sveta Mestne občine Ljubljana z dne 25. marca 2024.**

Prosim za vaš glas.

**36 ZA,**

**0 PROTI.**

Hvala lepa, sprejeto.

Gremo na drugo točko.

**AD 2. VPRAŠANJA IN POBUDE SVETNIKOV TER ODGOVORI NA VPRAŠANJA IN POBUDE**

Gradivo za to točko ste prejeli po sklicu seje. Pisno vprašanje z zahtevo za ustno predstavitev je poslal g. Aleš Primc glede domnevnega podkupovanja kmeta Jernejca. Vprašanja in pobude so poslali Aleš Primc glede parkiranja na Mali ulici, alternativnih virov pitne vode; Svetniški klub Levica glede Akademskega kolegija, obratovalnega časa knjižnic; gospa Mojca Sojar glede kolesarskih poti, gospa Tina Bregant glede sponzoriranja s strani gospodarskih javnih služb. Prejeli ste tudi odgovore na vprašanja z 12. seje. Besedo za ustno postavitev vprašanja dajem svetniku g. Primcu, izvolite.

**GOSPOD ALEŠ PRIMC**

Hvala za besedo. Iz posnetkov, ki so jih objavili na Planet TV, Nova 24 TV in pa N1, izhaja, da je Zoran Janković preko Špele Mazej, zaposlene na Mestni občini Ljubljana izsiljeval oziroma skušal podkupiti Uroša Jernejca, enega od lastnika zemljišč na trasi C0 z 2.000 evri, da bi se odrekel pravici do udeležbe na ustni obravnavi, ko stranski udeleženec v postopku izdaje gradbenega dovoljenja. Do podkupnine ni prišlo izključno zato, ker je podkupnino Uroš Jernejc zavrnil. Stranska udeležba je zakonska pravica za zavarovanje privatnega ali javnega interesa v upravnem postopku in zato ne sme biti predmet trgovanja. Zanima me, v koliko primerih je Zoran Janković v zadnjih 10 letih upravičence podkupil oziroma skušal podkupiti, da bi se oziroma so se odrekli ustni obravnavi oziroma statusa stranskega udeleženca v postopkih izdaje gradbenih dovoljenj ter koliko denarja je bilo za ta namen porabljenega? Iz katerih proračunskih postavk so bile financirane te podkupnine oziroma bi bila financirana podkupnina, če bi, če bi Uroš Jernej s podkupnino sprejel? Na kakšni zakonski podlagi Zoran Janković domnevno podkupuje oziroma skuša podkupiti ljudi, da se odrečejo svojim pravicam v postopkih pridobivanja gradbenih dovoljenj? Špela Mazej, uslužbenka Mestne občine Ljubljana, je Uroša Jernejca s ponudbo za podkupnino v zameno za odstop od ustne obravnave obiskala v nedeljo popoldne. Zanima me, kakšna je bila utemeljitev Zorana Jankovića za odreditev nujnega nedeljskega dela za Špelo Mazej na ta dan v skladu s 4. členom Odredbe o poslovnem času in uradnih urah v mestni upravi Mestne občine Ljubljana? Ali je Špela Mazej v času poskusa podkupovanja kmeta Jernejca imela evidentiran službeni izhod oziroma ali se je štepljala? Kolikšno plačilo je prejela za to nedeljsko delo? Zoran Janković in odvetniška družba Čeferin tožita kmeta Jernejca, ki je razkril to nezakonito prakso Zorana Jankovića za 50.000 EUR odškodnine zaradi intenzivnih duševnih bolečin, ki naj bi jih utrpel Zoran Janković. Zoran Jankoviću predlagam, da umakne tožbo proti lastniku zemljišča Urošu Jernejcu, ki je razkril njegovo nezakonito prakso ter preneha delati Mestni občini Ljubljana še dodatno sramoto v Sloveniji in Evropi. V nasprotnem primeru napovedujem, da bomo lastniku zemljišča Urošu Jernejcu, ki je v javnem interesu razkril podkupovalno afero, na vse možne načine pomagali ob tej krivični in neupravičeni tožbi.

**GOSPOD ZORAN JANKOVIĆ**

Odgovor je zelo kratek, zelo preprost. Zoran Janković še ni nikoli nikogar podkupil niti poskušal. In drugič, samo ta odgovor, gospod Jernejc bo lahko svoje trditve dokazal na sodišču. Vi pa lahko delate, kar hočete. Vse to kar ste dobili in nič več. Vi lahko govorite kar hočete, jaz imam pa to prednost, da lahko govorim kar jaz hočem. In ste dobili odgovor, me pa zelo veseli tole srečanje na sodišču.

Gremo na točko 3.

**AD 3. POROČILO ŽUPANA**

Imate gor. Bomo probali hitro iti. 72. Festival Ljubljana je bil, potem Združenje direktorjev občinskih uprav smo gostili. Ljubljana šport je vključil dva nova, brezplačna, programa »Gremo na funkcionalno vadbo v naravo« in »Gremo na jogo«, v Pionirskem domu otroški 21. Otroški festival SANT, odprli smo Center urbanih športov, Skate park v Stožicah, imeli smo Svetovni dan zdravja, v zdravstvenem domu brezplačna svetovanja, 60. Festival Bobri, smo na obisku študentov italijanske Cremone udeležili komemoracijo v Gramozni jami. V Kinu Šiška je potekala mednarodna konferenca Vizijo Ljubljane 2045, na kateri je bilo čez 300 ljudi, imeli smo goste iz Pariza, Dubaja, Bilbaa, Barcelone in Aarhusa, predstavili svoje dobre prakse. Jaz mislim, da smo doživeli izjemo pohvalo to, kar je pripravil podžupan Rok Žnidaršič skupaj z oddelkom za urbanizem. Udeležili smo se konference Odzivanju na izredne razmere, ozaveščanju ERAC. 11. aprila smo v Sneberjih skupaj s predsednikom vlade Robertom Golobom in sodelavci prestavili načrt obnove izgradnje protipoplavnega nasipa. Od 12. do 4. smo se na Festivalu Odprte hiše Slovenije, Center urbanih športov Stožice, Center ČS Golovec in sosesko Rakova jelša 2. Proslavili smo 100. obletnico prostovoljnega Gasilskega društva Podgorica Šentjakob. V galeriji Cukrarna je potekal javni posvet o predlogu nove Strategije razvoja kulture v letih 2024 - 2027. Danes se zaključuje razprava javna. Imeli smo posvet Finančne avtonomije slovenske lokalne samouprave. 16. 4. smo na Fakulteti za arhitekturo zasadili drevo. 18. aprila smo v Zeleni jami ob Šmartinski cesti odprli 88 novih mestnih stanovanj, kateri je 10 prilagojenih osebam z oviranostmi. 18. aprila smo izbrali Naj blok, to je stanovanjska stavba na Pavšičevi. 19. aprila smo v bližini Leka na Verovškovi udeležili polaganja temeljnega kamna najsodobnejšega Centra za tehnični razvoj bioloških zdravil. 20. aprila, ob mednarodnem dnevu knjige za otroke in svetovnega dneva knjige so v mestni knjižni organizirali številne dogodke. 20. aprila smo zaključili s čiščenjem Ljubljanice in tradicionalno spomladansko okoljsko akcijo Za lepšo Ljubljano. Iz Ljubljanice je pobrano 1 tona odpadkov. 21. aprila je potekal dobrodelni tek Hop na grad. Danes smo na Prešernovem trgu odprli Plečnikovo trafiko, kjer predstavljamo proizvode udeležencev projekta Poni LUR, ki ga izvaja naša razvojna agencija. Danes na svetovni dan zemlje smo razglasili drevored leta, drevored Japonskih češenj na Aljaževi ulici. V zadnjih dneh smo bili priča primeru vandalizma, kar je ne sprejemljivo. Se ne bi smelo dogoditi, ker gre za naše mesto. Zažigali so potopne smetnjake v spodnji Šiški, začeli so ob treh zjutraj in končali tudi na Iliji, kjer so tudi zažgali in je nastalo škode za cca. 300.000 EUR. Potem imamo spletno objavo o morebitnem napadu v šolah. Mi smo vse šole zaščitili, dovolili uporabo varnostnika, čez 100.000 in pa to kar so ukradli avto in so z njim tudi podirali tako športno opremo kot zaletavali se v zidove. Tudi to bo policija dobila in proti vsem bomo tudi uveljavili škodo, ki je nastala. Mednarodno je bila 11. skupščina CIVINET in 11. aprila na Dunaju smo se udeležili srečanja vključevanja avtobusov na vodik v javni potniški promet. Imeli smo delegacijo Črne gore, delegacijo svetovnega židovskega kongresa. To je na kratko.

Gremo na 4. točko.

**AD 4. KADROVSKE ZADEVE**

Prosim gospoda Čerina za uvodno obrazložitev.

**GOSPOD ALEŠ ČERIN**

Hvala za besedo gospod župan. Cenjene kolegice in spoštovani kolegi. Komisija vam v presojo in v sprejem predlaga 5 sklepov in 10 mnenj. Hvala lepa.

**GOSPOD ZORAN JANKOVIĆ**

Gremo na prvi predlog Slepa o imenovanju treh predstavnikov MOL v Svet Vrtca Vrhovci. Razprava prosim. Ni razprave. Ugotavljam navzočnost po celotni točki. Prosim za vaš glas. 32.

**Glasovanje poteka o PREDLOGU SKLEPA: V Svet Vrtca Mojca se imenujejo Jana Lutovac Lah, Slakan Jakovljević, Šuhelj Teraš. Mandat imenovanih traja štiri leta.**

Prosim za vaš glas.

**34 ZA,**

**0 PROTI.**

**Hvala.**

Drugi predlog je, razprava. O predlogu Sklepa o imenovanju treh predstavnikov MOL v Svet Osnovne šole Vižmarje Brod. Ni razprave.

**Glasovanje poteka o PREDLOGU SKLEPA: V Svet Osnovne šole Vižmarje Brod se imenujejo Dejan Đelović, Jana Lutovac Lah, Srečo Orsag. Mandat imenovanih traja štiri leta.**

**35 ZA,**

**2 PROTI.**

Sprejeto.

Gremo na tretji predlog o imenovanju predstavnika MOL v Svet Srednje ekonomske šole Ljubljana. Razprava prosim.

**Glasovanje poteka o PREDLOGU SKLEPA: V Svet Srednje ekonomske šole se imenuje Peter Kolenc. Mandat imenovanega traja 4 leta.**

Prosim za vaš glas.

**32 ZA,**

**2 PROTI.**

Sprejeto.

Gremo na četrti predlog Sklepa o imenovanju predstavnice MOL v Svet Dijaškega doma Tabor. Razprava? Ni

**Glasovanje poteka o PREDLOGU SKLEPA: V Svet Dijaškega doma Tabor se imenuje Emina Halibašić. Mandat imenovane traja štiri leta.**

Prosim za vaš glas.

**32 ZA,**

**0 PROTI.**

Gremo na peti predlog Sklepa o imenovanju predstavnice MOL v Svet Centra za dopisno izobraževanje Univerzum. Razprava prosim? Ni razprave.

**Glasovanje poteka o PREDLOGU SKLEPA: V Svet Centra za dopisno izobraževanje Univerzum se imenuje Vesna Ostojić. Mandat imenovane traja štiri leta.**

Prosim za vaš glas.

**34 ZA,**

**1 PROTI.**

Sprejeto.

Gremo na šesti predlog Mnenja h kandidaturi za ravnateljico Osnovne šole Milana Šuštaršiča. Razprava. Ni.

**Glasovanje poteka O PREDLOGU: Ireni Kodrič se da pozitivno mnenje h kandidaturi za ravnateljico Osnovne šole Milana Šuštaršiča.**

Prosim za vaš glas.

**37 ZA,**

**0 PROTI.**

Gremo na naslednji predlog, sedmi. Mnenja h kandidaturi za ravnatelja Osnovne šole Miška Kranjca. Prosim za vaš glas. Razprava pred tem. Ni.

**Mag. Tadeju Šemetu se da pozitivno mnenje h kandidaturi za ravnatelja Osnovne šole Miška Kranjca.**

Prosim za vaš glas. Hvala lepa.

**38 ZA,**

**0 PROTI.**

Gremo na osmi predlog mnenja h kandidaturi za ravnatelja Osnovne šole Poljane. Razprava prosim. Ni.

**Žarku Tomšiču se da pozitivno mnenje h kandidaturi za ravnatelja Osnovne šole Poljane.**

Prosim za vaš glas.

**38 ZA,**

**0 PROTI.**

Gremo na deveti predlog mnenja h kandidaturi za ravnatelja Osnove šole Zadobrova. Razprava prosim. Ni.

**Glasujemo o PREDLOGU SKLEPA: Vladimiru Znoju se da pozitivno mnenje h kandidaturi za ravnatelja Osnovne šole Zadobrova.**

**38 ZA,**

**0 PROTI.**

Gremo na deseti predlog mnenja h kandidaturi za ravnatelja osnovne enote Glasbene šole Konservatorija za glasbo in balet Ljubljana. Razprava, prosim. Ni.

**Jožetu Kregarju se da pozitivno mnenje h kandidaturi za ravnatelja OE Glasbene šole Konservatorija za glasbo in balet Ljubljana.**

Prosim za vaš glas.

**38 ZA,**

**0 PROTI.**

Gremo na enajsti predlog mnenja h kandidaturi za ravnateljico osnovne enote Srednje glasbene in baletne šole ter direktorico Konservatorija za glasbo in balet Ljubljana. Razprava prosim. Ni.

**Glasujemo: Betki Bizjak Kotnik se da pozitivno mnenje h kandidaturi za ravnateljico OE Srednje glasbene in baletne šole ter direktorice Konservatorija za glasbo in balet Ljubljana.**

Prosim za vaš glas.

**39 ZA,**

**0 PROTI.**

Hvala lepa.

Gremo na 12. predlog mnenja h kandidaturi za ravnateljico Glasbene šole Ljubljana Moste-Polje. Razprava? Ni razprave.

**Glasujemo: Mojci Tratar se da pozitivno mnenje h kandidaturi za ravnateljico Glasbene šole Ljubljana Moste-Polje.**

Prosim za vaš glas.

**39 ZA,**

**0 PROTI.**

Hvala lepa.

In gremo na trinajsti predlog Mnenja h kandidaturi za ravnateljico Srednje lesarske šole, Šolskega centra Ljubljana. Razprava prosim? Ni.

**Glasujemo: Majdi Kanop se da pozitivno mnenje h kandidaturi za ravnateljico Srednje lesarske šole, Šolskega centra Ljubljana.**

Prosim za vaš glas.

**38 ZA,**

**0 PROTI.**

Gremo na štirinajsti predlog Mnenja h kandidaturi za ravnateljico osnovne enote Vrtca in Osnovne šole Zavoda za gluhe in naglušne Ljubljana. Razprava prosim? Ni.

**Glasujemo: Ani Tomažin Košorok se da pozitivno mnenje h kandidaturi za ravnateljico OE vrtca in osnovne šole Zavoda za gluhe in naglušne Ljubljana.**

Prosim za vaš glas.

**38 ZA,**

**0 PROTI.**

Gremo na petnajsti predlog mnenja h kandidaturi za ravnateljico Dijaškega doma Bežigrad Ljubljana. Razprava prosim? Ni.

**Glasujemo: Nataši Erjavec se da pozitivno mnenje h kandidaturi za ravnateljico Dijaškega doma Bežigrad Ljubljana.**

Prosim za vaš glas.

**39 ZA,**

**0 PROTI.**

In s tem smo zaključili.

In gremo na 5. točko.

**AD 5. A) PREDLOG SKLEPA O PODELITVI NAZIVA ČASTNA MEŠČANKA OZIROMA ČASTNI MEŠČAN GLAVNEGA MESTA LJUBLJANA**

**B) PREDLOG SKLEPA O PODELITVI NAGRAD GLAVNEGA MESTA LJUBLJANA ZA LETO 2024**

**C) PREDLOG SKLEPA O PODELITVI PLAKET GLAVNEGA MESTA LJUBLJANA ZA LETO 2024**

Gradivo ste prejeli, prosim gospo Verbič, da poda priznanja kot predsednica komisije za priznanja da poda uvodno obrazložitev k vsem trem predlogom.

**GOSPA NADA VERBIČ**

Spoštovani gospod župan, mestne svetnice in svetniki. Komisija za priznanja Mestnega sveta Mestne občine Ljubljana je na podlagi Odloka o priznanjih obravnavala pobude za podelitev nagrad in plaket glavnega mesta za leto 2024, ki so prispele v času javnega razpisa. Komisija se je v polni zasedbi sestala na sejah 15. 3. in 5. 4. in obravnavala 16 kandidatk in kandidatov za podelitev nagrad oziroma plaket glavnega mesta Ljubljana. En kandidat za nagrado je le to že prejel, zato njegove kandidature v skladu z Odlokom o priznanjih Mestne občine Ljubljana nismo obravnavali. Odlok namreč v 3. členu med drugim določa, da dobitnik posamezno priznanje Mestne občine Ljubljana lahko dobi samo enkrat. Rada bi se zahvalila vsem predlagateljem, ki so oddali prijavo za svojega kandidata in želeli bi si seveda, da bi bilo prijav še več. Komisija za priznanje ima privilegij, čast in odgovornost, da iz nabora prijavljenih izbere najboljše in na podlagi glasovanj o posameznih kandidatih predlagamo mestnemu svetu, da se podeli 5 nagrad in sprejme sklep. Nagrado glavnega mesta Ljubljana za leto 2024 prejmejo Robert Pešut Magnifico, Waldorfska šola Ljubljana, Zavod Katoliška mladina, Anton Podobnik in mag. Robert Martinčič. Komisija za priznanja predlaga tudi, da se podeli 7 plaket in sprejme sklep. Plaketo glavnega mesta Ljubljana za leto 2024 prejmejo Rafko Irgolič, skupina inštruktoric in inštruktorjev SIM centra Zdravstvenega doma Ljubljana, Spominčica Alzheimer Slovenija, slovensko združenje za pomoč pri demenci, Andrej Razdrih, Igor Vidmar, Društvo Delavska svetovalnica in Umetnostnozgodovinski študijski krožek »Spoznajmo svoje mesto in domovino«. Komisija je na svoji seji 5. 4. 2024 obravnavala tudi 5 kandidatk in kandidatov za časno meščanko oziroma častnega meščana glavnega mesta Ljubljana in na podlagi glasovanj o posameznih kandidatih predlagamo mestnemu svetu v sprejem sklep. Naziv častna meščanka prejme Julijana Žibert. Naziv častnega meščana pa prof. Janez Koželj. Hvala komisiji za sodelovalno in odgovorno opravljeno delo.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Lep pozdrav. Statutarno pravna komisija nima pripomb pravnega značaja k tej točki. Hvala.

**GOSPOD ZORAN JANKOVIĆ**

Hvala lepa. Odpiram razpravo. Še kdo prosim. Imam šest naštetih, če sem prav videl. Zdaj pa lepo prosim, gospod Primc, izvolite. Samo, se opravičujem. Da ne boste rekli, da vas prekinjam, predno dobite besedo. V primeru, da bo vaša diskusija žaljiva bom uporabil 65. člen poslovnika. Samo toliko, da veste. Izvolite.

**GOSPOD ALEŠ PRIMC**

Jaz mislim, da je tak trenutek v katerem smo zdaj, bi mogel bit trenutek, ki bi povezoval mesto. Se pravi trenutek, ko bi na nek način z velikim soglasjem odločali o nazivih častni meščan, častna meščankah. A je bilo tukaj kaj žaljivega? Samo toliko preverjam, da ne bo kaj? Potem, zdi se mi pomembno, da se pri temu imenovanju gleda široko. Se pravi, da se išče najširše možno soglasje v našem mestu. In vi ste šli zdaj predlagat 2 člana največje liste v mestnem svetu, Liste Zorana Jankovića. Jaz mislim, da to ni dostojno. Enostavno, mi imamo v Ljubljani ne vem 280, 290000 ljudi, ki niso člani Liste Zorana Jankovića in vi od dveh častnih članov, ki jih predlagate v imenovanje, predlagata obadva iz Liste Zorana Jankovića. Kot, da ni vseh ostalih 280000 ljudi, ki niso iz liste Zorana Jankovića. Jaz mislim da to ni prav. Jaz mislim, da je tukaj potrebno iskat eno široko soglasje in na ta način bo tudi to priznanje častni meščan, častna meščanka imelo težo v družbi. Če boste tako delali iz leta v leto, boste do konca razvrednotili ta naziv in bo treba si izmisliti enega novega in tega opustiti. Jaz bi rekel, če v Listi Zorana Jankovića res želite svoje zveste, zaslužne mestne svetnice in svetnike nagraditi, naredite ne vem, zlata plaketa Liste Zorana Jankovića in podelite svojim zvestim članom to plaketo. Ne pa uporabljat in politizirat to najvišjo častno priznanje v mestu. In zdaj jaz bi kako te stvari v tem mestnem svetu funkcionirajo. Kako si zunaj, ne vidiš. Ampak na prejšnji seji, enim se pravi se enim mestnim svetnikom daje dobro plačana mesta v svetih mestnih podjetij. Enemu mestnemu svetniku se omogoča posle, zdaj se imenujejo, zdaj se imenujejo častni meščani. Se prav na koncu boste vsi mestne svetnice in svetniki Liste Zorana Jankovića neki dobili, boste nekako poplačani iz skupnega mestnega ali premoženja ali pa, če hočete s temi častnimi funkcijami. Mislim, jaz zdaj počasi razumem to kar Zoran Janković govori, velika mestna družina. Ja, vi ste mestna družina, drug drugega--

----------------------------------------------------------------------------------zvok, ki prekine razpravo

**GOSPOD ZORAN JANKOVIĆ**

Gospod Primc, držite se točke, imate prvi opomin po členu, ne morete širiti na druge stvari in ne bom pustil. Govorimo samo o razpravi častna meščanka, častni meščan, držite se tega lepo prosim. Ali pa nehajte, če nimate več besed.

**GOSPOD ALEŠ PRIMC**

Jaz mislim da se držim točke dnevnega reda in govorim o tem v kakšnem na kakšen način se imenujejo naziv častni meščan, častna meščanka. No moram pa reči, da ko sem pogledal druge predloge recimo za nagrado mestne

**GOSPOD ZORAN JANKOVIĆ**

Gospod Primc, pod točko b so nagrade, pod točko c in glejte drugi opomin, zdaj vam pa vzamem naslednjič besedo.

**GOSPOD ALEŠ PRIMC**

Se pravi imamo samo točko a?

**GOSPOD ZORAN JANKOVIĆ**

Samo. Saj ste izobražen človek. Saj veste, da sem rekel častni meščan, častna meščanka, samo točko a.

**GOSPOD ALEŠ PRIMC**

Dobro, glejte. Jaz še enkrat upam no, da boste zmogli toliko treznosti, toliko ene zdrave pameti, da boste vedeli, da od dveh nazivov častni meščan, častna meščanka res ne moreta biti obadva mestna svetnika Liste Zorana Jankovića. Jaz upam, da to razsodnost premorete, če pa ne, boste pa pač degradirali in skrajno politizirali naziv častna meščanka, častni meščan. Hvala lepa.

**GOSPOD ZORAN JANKOVIĆ**

Hvala lepa. Gospa Sojar.

**GOSPA MOJCA SOJAR**

Hvala lepa za besedo. Najprej bom začela s tem, da si verjetno v tem mestnem svetu kljub temu, da smo si tako različni želimo razpravljati o konstruktivnih temah, ki bi bile dobre za vse meščane in meščanke, da si ne želimo razpravljati o temah, ki nas ločujejo in razdvajajo. Ampak in zato se mi današnja razprava o častnem meščanu in meščanki ne zdi vredna tega mestnega sveta, očitno pa je potrebna. Kot članica komisije, pa tudi drugi člani smo si to na glas povedali, smo bili letos presenečeni glede manjšega števila prispelih predlogov za plakete in nagrade, pa tudi za podelitev naziva častnega meščana in meščanke, kar je v Ljubljani najprestižnejši naziv in kakor v razpisni dokumentaciji za to podelitev piše, da ga prejmejo posamezniki, ki so izjemno zaslužni za ugled, pomen in razvoj Mestne občine Ljubljana ter za razvoj njenih dobrih, medmestnih in mednarodnih odnosov, da jih odlikujejo izjemni dosežki življenjskega dela, vizionarstvo, odličnost, dobrobit. itn. Med gospemi in gospodi ali pa, če želite tovarišicami in tovariši, ki so že dobili ta laskavi naziv, že dolgo ni nikogar, ki bi bil izbran na predlog opozicije v mestnem svetu, kar pa ne pomeni, da naših predlogov ni bilo. Letos pa tudi predlogov opozicije ni bilo več. Predlagana pa sta bila dva aktualna svetnika Liste Zorana Jankovića. Menim, da bi moral biti častni meščan nekdo, ki ni neposredno vpet v delovanje mestnega sveta, javnih podjetij pod okriljem Mestne občine Ljubljana ali mestne uprave kot take. Zato je to prva odločitev, ki je ne morem sprejeti. Kaže pa tudi na to, da županovim privržencem, če jim tako lahko rečem, zmanjkuje kandidatov. Druga zame nesprejemljiva odločitev pa je predlog za časno meščanko. Tukaj ne govorim o gospe Julki Žibert osebno, da ne bi kdo vzel to kot karkoli napad nanjo? Prosim, da tako razumete. V obrazložitvi predloga je napisano, kje vse je gospa Žibert aktivna, med drugim je predsednica Mestne zveze borcev NOB. Borci, ki so bili nekoč nosilci te organizacije, so pokojni. Kateri borci so torej sedaj člani in kakšne vrednote prenašajo v 3. tisočletje? To je organizacija, ki ji v Ljubljani tudi kdaj zavre kakšen projekt, ki ni v skladu z njihovimi idejami ali pa načeli. To je žal tudi organizacija, ki se jo držijo dokazi o pobojih tisočev brez sodbe in, ki ne podpira osnovne civilizacijske norme, kot je pokop mrtvih oziroma pravico do groba. Če kdo, ki tleska zdaj z jezikom misli, da sem povedala kej lažnivega, naj mi to kar na glas pove. Če sprejemate ali ne, zame in za stranko, ki ji pripadam, predsednica takšne organizacije ne more biti častna meščanka nobenega mesta v Sloveniji. Hvala lepa.

**GOSPOD ZORAN JANKOVIĆ**

Hvala lepa. Gospod Grošelj.

**GOSPOD ANTON GROŠELJ**

Hvala za besedo. Spoštovani. Razpravljati nameravam o 5a točki tega dnevnega reda, ker nameravam oziroma ker nameravam glasovati proti podelitvi priznanja za predlagano častno meščanko glavnega mesta. Zelo nerad govorim nekako malo ad personam, vedeti pa moramo, da so javne osebnosti zaradi same narave dela, torej dela v javnosti, podvržene drugačni, natančnejši presoji kot običajni ljudje. Hočeš nočeš je večji del družbenega, službenega, včasih celo družinskega življenja razkrit javnosti, ki takšno osebnost ocenjuje. To je tak križ, ki ga je javna osebnost primorana nositi, v našem primeru pa gre še za veliko bolj zahtevno nalogo takšne osebnosti, ki mora dokazati oziroma bi vsaj morala dokazati seveda preko predlagatelja, da je bilo njeno življenjsko delo nadstandardno torej izjemno zaslužno za ugled, pomen in razvoj Mestne občine Ljubljana tudi v mednarodnem pogledu kot je že kolegica povedala in kot to predpisuje oziroma zahteva 8.člen Odloka o priznanih Mestne občine Ljubljana. Torej ti dokazi o zaslužnosti bi morali biti vsebinski in časovno opredeljeni. Mestni svet bi moral natančno vedeti, zakaj nekdo drug na podobnem položaju ni tako izjemen. Samo dobro delo v državnih podjetjih ne more biti nekaj izjemnega, še posebej ne zato, ker so direktorji v delovnem razmerju oziroma so za svoje delo plačani. Pa poglejmo sedaj argumentacijo, ki nam je predložila Komisija za priznanja Mestne občine Ljubljana. Predstavitev govori o kandidatkini službi na različnih delovnih mestih v PTT-ju. Bila je direktorica PTT, podjetje Ljubljana, generalna direktorica PTT Slovenije, predsednica Republiškega komiteja za promet in zveze in bila je tudi v sindikatu prometa in zvez. Ne zvemo natančno, kdaj in koliko časa je kje bila, da bi lahko ugotavljali, kako je to bilo koristno za nekdanjo družbenopolitično skupnost Ljubljana in kasneje za Mestno občino Ljubljana. Sploh pa je vprašanje kvalitetnega opravljanja službe, za katero se prejema plače in s tem povezane nagrade znotraj delovnega razmerja je v resnici stvar podjetja, kjer si zaposlen. V organizacijah, v pardon, v vseh organizacijskih oblikah, tudi v tistih v socializmu, kot tudi v poznejših, so vedno obstale možnosti za različne nagrade. Tam so te dolžni nagraditi, če si dober. Mesto pa nagrajuje in počasti posebne dosežke, ki naj ne bi bili večinsko zgolj rezultat nekega dobrega dela v službah. V predstavitvi komisije so tedanje socialistične organizacijske oblike pošte, telegrafa in telefona navedene zelo površno. Spričo tega, da je velik del kandidatkine delovne dobe še iz časov socializma, bi moralo biti to natančno navedeno. Mimogrede, sam sem vso svojo štiridesetletno delovno dobo, začenši z letom 1981, povezan s pošto in se mi to zdi izjemno pomembno, ker bi zares rad vedel, kako so direktorji pošte in drugi funkcionarji v Ljubljani in Sloveniji vplivali na razvoj Ljubljane. Kot je že omenjeno, je bila kandidatka 4 leta tudi predsednica Republiškega komiteja za promet in zveze. Delovno področje tega komiteja se je nanašalo na železniški, cestni, pomorski, zračni, luški, letaliških, poštno, telegrafsko telefonski promet ter na druge žične in brezžične zveze in sisteme zveze, in tako dalje, da bom šel naprej. V zvezi s prometom Ljubljane imamo danes kaj videti po toliko desetletjih. Mimogrede, poglejmo samo ljubljansko železniško postajo iz časa Franca Jožefa, kjer je že lepo vidno, da se v to vrsto prometne infrastrukture ni veliko vlagalo. Kar bo po novem, pa bomo morali še počakati. Promet in zveze imate vse do leta 1990 veliko črno piko. Verjetno ste že to pozabili. Namreč tudi nedemokratična Jugoslavija je bila vpeto v mednarodne pravne uzance, kajti od leta 1953 je v Evropi veljala Evropska konvencija človekovih pravic, kršitve človekovih pravic in temeljnih svoboščin je takrat pri nas omogočal Tajni uradni list. In samo zaradi tega mnogi akterji, ki so bili evidentni kršilci te konvencije človekovih pravic, mislim predvsem na pravico do spoštovanja zasebnega in družinskega življenja, tu notri je tudi tajnost dopisovanja, nikoli niso bili sankcionirani, so seveda formalno gledano v tem pogledu nedolžni. Toda tu vendarle govorimo o nagradah in časti. Zdaj grem pa še naprej še 2 stavka. Biti veteranka vojne za Slovenijo je zagotovo častna stvar, ne more pa biti to odločevalni kriterij za naziv, saj je, navajam, na primer leta 2021 imelo v Sloveniji 62473 posameznikov priznan status vojnega veterana. Med njimi seveda tudi določeni vodstveni delavci, kot to določa zakon. Kolegica pred mano je omenila tudi aktivnost v organih Zveze združenj borcev za vrednote NOB. Po mojih izkušnjah, prebral sem zdajle že po ta velikem kar nekaj biltenov svobodne besede, in ker odlok pravi, da mora biti, se pravi kandidat za častnega meščana sodelovalen, ta revija pa je vse prej kot govori o sodelovalnosti. To so te moje pripombe na pomanjkljivo argumentacijo predvsem kakršno smo pač prejeli od Komisije za priznanje od mestnega sveta. Zaradi vsega tega bom glasoval proti. Hvala.

**GOSPOD ZORAN JANKOVIĆ**

Hvala lepa. Gospa Honzak.

**GOSPA URŠKA HONZAK**

Hvala lepa za besedo. Tudi v Svetniškem klubu Levica bomo glasovali proti obema predlogoma za naziv za častno meščanko in za častnega meščana. Ne zato, ker bi imeli osebno kaj proti enemu ali drugemu kandidatu. Tudi v resnici z gospo Julijano na tem področju zveze borcev v Ljubljani tudi zelo dobro sodelujemo tudi v naši stranki. Se nam pa zdi izrazito nehigienično in neprimerno, da se nazive častnih meščanov oziroma častnih meščank podeljuje aktualnim mestnim svetnikom in svetnicam. Pač, če so tako zaslužni za svoje delovanje v mestnem svetu, se lahko tudi počaka, da nekoč morda ne bodo več v tem mestnem svetu pa se takrat podeli. Lahko se kot je bilo že danes predlagano ustanovi neko drugo priznanje, nagrado ne vem, najboljšega mestnega svetnika v mandatu, zaradi mene karkoli že pač ali pa, če imate vi znotraj Liste Zorana Jankovića neke načine nagrajevanja ljudi, priznanja. Vem, da mi v Levici imamo možnost predlagati ljudi, ki pol dobijo pač priznanje Levice, ne pa da zdaj celo mesto in cela Ljubljana bo zdaj, bosta zdaj častni meščan, častni meščan in častna meščanka, dva člana mestnega sveta, kot da ni v Ljubljani dovolj drugih zaslužnih ljudi, ki bi si enako oziroma morda celo bolj zaslužil ta naziv. Hvala.

**GOSPOD ZORAN JANKOVIĆ**

Gospod Avdagič.

**GOSPOD DANIEL AVDAGIČ**

Se opravičujem. Po navadi sem tiho in delam v bistvu na odboru in na komisiji. Tako, da male tehnične težave. Skratka, želim razpravljati ob imenovanju častne meščanke častnega meščana in to zaradi tega, ker leta 2022 smo imeli pač predlog v tem istem mestnem svetu gospoda žal pokojnega Jurija Součka, ki je v bistvu skozi mojo mladost dejansko zelo zaznamoval, spomnimo se čisto pravega gusarja, pa kako je glas posodil Pipi in Melkijadu, pa raznim risanim junakom. Bil je izjemen igralec in pri svojem glasu nisem upošteval ne politične usmeritve, ne s kom simpatizira, dobro pa verjetno vsi vemo, da je leta 2018 podprl SDS, kandidata dr. Anžeta Logarja javno in kljub temu sem glasoval za. Zato, kar me je pritegnilo njegovo življenjsko delo, vsebina, prispevek Ljubljani tako v lokalnem kot v mednarodnem pomenu. Današnja dva kandidata bi v bistvu razpravljal na sledeči način. Prof. Janez Koželj pred letom 2006. Vsi zelo dobro vemo, a se to dobro sliši, a raje vstanem, pa me boste slišali? V redu. A, takole dobro. Skratka, pred letom 2006 vsi dobro vemo, kako je potekal promet, gibanje po Ljubljani. Vozili smo se po Slovenski, po Tromostovju, veselo parkirali na Kongresnem trgu, na Wolfovi cesti, Ljubljana se je več ali manj dogajala samo v centru in v tem trenutku nastopi mestni arhitekt, mestni urbanist, ki dejansko s svojo strokovnostjo, delom, povezovanjem dejansko udejanji neko novo vizijo Ljubljane, neko novo ustvarjanje, ki se je rezultiralo ne samo po zaprtju prometa, ampak tudi po edinstveni rešitvi Slovenske ceste, kjer skupaj sobiva tako javni potniški promet, torej motorizirana vozila kot pešci, mikromobilnost. In to je mednarodni primer dobre prakse, ki se tudi zunaj predava. Še več, ureditev pešpoti od Špice pa vse do Povšetove. Pa da ne govorimo samo o ožjem delu mesta Ljubljana. Spomnimo na partnerstvo Šmartinska. Ljubljana je dobila na osnovi te vizije urbanizma nova stanovanja, ki so prepotrebna. Partnerstvo Šmartinska ni samo uredil stanovanjsko politiko. Zraven je bilo eno ogromno zemljišče, ki so ga zasedali vrtičkarji, to se je uredilo v lep park, izpostavile so se Plečnikove Žale, ki so lahko zazijale, zasijale v vsem svojem sijaju. Da ne omenjamo naprej, tudi v Posavju tam, kjer jaz živim, se je uredila odlična rekreacijska pešpot, ki se razteza od Črnuč na drugo stran, uredila so se igrala za starše itd. Skratka projektov je bilo veliko, ki so poskrbeli za razvoj Ljubljane in še več, in nadaljevalo se je naprej proti trajnostnem in krožnemu gospodarstvu. Ljubljana je leta 2016 dobila tudi 1. popolnoma električni car sharing. Na področju kolesarstva, ki je posledica ureditve kolesarskih poti, smo dobili edinstven poslovni model, kjer smo eni redkih v Evropi, ki imamo prvo uro izposoje koles zastonj. Itd. To vse prispeva k prometu in ureditvi in Ljubljana je po nevladni organizaciji World Economic forum, ki letno organizira v Davosu svetovno srečanje, izbrala Ljubljano med 5 mesti, ki se jih promovira javno, globalno, kot mesta, ki so veljala za car free, torej središče mesta brez vozil, med prvimi v Evropi, tako da je to vse tudi prispevalo k tituli, ki jo je Ljubljana dobila leta 2016 kot zelena prestolnica Evrope in še bi lahko našteval in itd. Prof. Janez Koželj razvija potencial Ljubljane za meščane in za vse širše, predava, prenaša svoje znanje in to je odlična popotnica za naprej. Gospa Julijana Žibert. Prebral sem tudi jaz, da je njeni začetki sedejo v zgodnja 70., jaz, ko je ona zasedla mesto podpredsednice skupščine mesta Ljubljane, jaz takrat še nisem bil rojen, ko pa je postala predsednica Komiteja za promet in zveze sem bil že v vrtcu ne in kar sem se podučil je, če odgovorim kolegu, v času, ko je bila direktorica pošte, so se zgradile pod njenim vodstvom 40 pošt in prve telefonske centrale. In telefon je osnova za komunikacijo in za našo družbo, da se lahko povezujemo in to je doprinos. Ampak se strinjam. Zato bom razpravljal o tem, kar sem želel razpravljati. V prejšnjem mandatu sem imel priložnost, da sem bil član Odbora za gospodarske javne službe in promet. To je bil čas, težak čas zdravstvene krize, epidemije Covid in pod njenim vodenjem je Odbor obravnaval tako lockdown v prometu LPP-ja. Kot nek bom rekel zaprtje, zaradi zaprtja centra seveda so vpadli prihodki iz naslova nepremičnin, parkirišče in tržnice niso tržile dogodkov. In takrat sem lahko dejansko spoznal njene vodstvene sposobnosti k prispevku in razvoju Ljubljane, da smo lahko letošnje leto, v bistvu prejšnje leto zaključili s preko 500 mio  prometa itd. Za konec bi pa še zadnjo stvar izpostavil. Njena resnično nesebična, pa konstantna, neverjetna volja, da dejansko, pa skrb za vse te spomenike in obeležja tudi za nastanek Poti spomina in tovarištva, katero v povprečju nekako trikrat letno prehodim in je izjemna stvar, to prav priporočam. To je nekaj kar Ljubljana potrebuje, ima in v duhu naslednje leto ob okrogli obletnici 80. let zmage nad okupatorjem. Jaz mislim, da je to je odlična priložnost, da danes vsi skupaj to potrdimo in imenujemo Julijano Žibert za častno meščanko mesta Ljubljane. Hvala.

**GOSPOD ZORAN JANKOVIĆ**

Hvala lepa. Gospa Žekar.

**GOSPA JELKA ŽEKAR**

Hvala za besedo. Torej, da ne bom izrabljala vašega časa, izkoriščam to priliko, da povem, da bom podprla vse predloge komisije, ne samo pod točko a, ampak tudi pod točko b in c. Prepričana sem namreč, da je komisija dobro opravila svoje delo, da je izmed kandidatov odgovornost za izbor zelo zahtevna in, da seveda se pridružujem temu, da so dobro opravili delo. Niti tokrat niti kdajkoli v preteklosti se ocenjevanju kandidatov za priznanja, pa ne glede na to, ali gre priznanje za nagrado ali začasnega občana, nisem spraševala in me tudi ni zanimalo, kdo je predlagatelj, iz katere politične opcije predlagatelj prihaja in kam je kandidat, h kateri politični opciji je kandidat nagnjen? Ocenjevala sem človeka, stališča, ali je v svoji dosedanji praksi s svojim delom koristil Ljubljani, in to posredno ali neposredno. Niti pomislim, pa ne na to, da bi kandidatu, ki ga kandidatu ali kandidatom ali društvom ali posameznikom, ki bodo prejemali tudi priznanja in nagrade in, ki jih predlaga komisija, komisija javno očitala njihovo politično usmeritev ali navedbe zaslug, zaradi katerih komisija sklepa, da je upravičen za določeno priznanje. Kar zadeva obeh predlaganih kandidatov za častne občane. Profesorja Koželja sem spoznala leta 2010, ko so se pridružila Listi Zorana Jankovića. Kasneje, ko sem prevzela funkcijo podžupanje, sta se najini, najini delovni področji pogosto stikali in moram reči, da sva vedno zelo korektno sodelovala in, da se prof. Koželj vedno zavzemal, da z ukrepi izboljšamo pogoje bivanja v Ljubljani. V celoti se pridružujem navedbam Daniela, tako da ne bom ponavljala vseh teh zaslug, ki sta jih oba prispevala k Ljubljani. Vendar v zvezi z gospo Julko, le še nekaj besed. Če ste dovolj natančno prebrali obrazložitev komisije, upam, da ste jo, si lahko ustvarite sliko seveda, če to želite. O tem, da je Julka bila in je še vedno aktivna na različnih področjih, na katerih je vedno delala dobro za Ljubljano, tudi v času, ko je opravljala funkcije na višjih ravneh, je dobro delala za Slovenijo in posredno dobro tudi za Ljubljano. Torej očitanja dela za delo v mestnem odboru za vrednote narodne osvobodilne borbe je zavržno dejanje. Torej to, da je pa veteranka vojne za Slovenijo, pa je komaj eden, mimogrede omenil. Najine poslovne poti so se srečale že pred več kot 40 leti. Julka, nekoliko starejša od mene, z mnogo več delovnimi izkušnjami in na višjem položaju me je vedno obravnavala kot sebi enako, korektno, spoštljivo in vedno pripravljena dajati nasvete. To počne še danes in svoje znanje in izkušnje rada prenaša na mlajše sodelavce, kar je počela vse svoje življenje. Skozi najino poznanstvo, dolgoletno poznanstvo sem spoznala, da gre za skromno, delovno in vsem nalogam predano gospo, zato sem zelo vesela, da imamo--

---------------------------------------------------------------KONEC POSNETKA ŠT. 20240422\_160245

**GOSPA JELKA ŽEKAR**

--danes na mizi predlog za njeno imenovanje in zelo ponosna, da jo tudi osebno zelo dobro poznam. Hvala lepa.

**GOSPOD ZORAN JANKOVIĆ**

Hvala lepa. Gospa Dedić.

**GOSPA DR. JASMINKA DEDIĆ**

Spoštovani župan, hvala za besedo. Spoštovane kolegice, spoštovani kolegi. Torej, ko sem videla, da je Komisija za priznanja Mestne občine Ljubljana, da predlaga podelitev naziva častna meščanka in častni meščan svetnici in svetniku iz Liste Zorana Jankovića je bila moja prva misel, da je napuh svetnikov in svetnic iz vladajoče mestne koalicije resnično brezmejen. Namreč vseh 45 svetnikov in svetnic, ki smo dobili mandat, da predstavljamo občanke in občane Ljubljane v tem mestnem svetu, že imamo ta naziv častnega meščana ali častne meščanke, zato v podelitvi tega naziva kolegu, svetniku Janezu Koželju in kolegici svetnici Julijani Žibert, ne glede na to, da si s svojimi dosedanjimi dosežki morebiti res zaslužita takšen prestižen naziv. Tukaj pravzaprav vidim vrhunec politične arogance pri vladajočem političnem razredu. Torej tukaj vidim predvsem napuh, ki se je v zadnjih letih razpasel, čez vse meje dobrega okusa. Tako, da jaz se v bistvu sprašujem ali bomo nemara še v tem mandatu z vaše strani dobili predlog za preimenovanje katerega od ljubljanskih trgov v Trg Zorana Jankovića. Resnično, dajmo se vprašati o tem mislim kakšen zgled dajemo tem ljudem, kakšna je v bistvu naša vloga kot svetnikov in svetnic v tem mestu. Hvala lepa.

**GOSPOD ZORAN JANKOVIĆ**

A je to uraden predlog z vaše strani. Ne, ne, če je uraden predlog, da ga dam na glasovanje? Zaključujem razpravo, z Nado Verbič imava še 5 minut. Nada, bi kaj dodala k temu? Če bi kaj dodala, ja? Odlok omogoča za zaključek, ker je razprava zaključena.

**GOSPA NADA VERBIČ**

Vsekakor ne ocenjujemo na komisiji oseb, ne politične pripadnosti, ne spolne usmerjenosti, ampak dejanja, ki jih ti kandidati v svojem življenju za dobrobit Ljubljane naredijo in oba kandidata smo ocenili, da sta bila do sedaj v svojem dosedanjem delu resnično vzor in naredila marsikaj dobrega. Jaz sem ponosna na oba in ponosna, da sta člana Liste Zorana Jankovića in jima iskreno čestitam in želim še naprej obilo uspeha, zdravja in vsega lepega v življenju, obema. Hvala.

**GOSPOD ZORAN JANKOVIĆ**

Zadnje 3 minute je ta zaključek. Če si jaz dobro razumu edini problem v tem mestnem svetu da sta pač med drugim tudi člana mestnega sveta na listi Zoran Janković. Pa bom nekaj druga povedal v svojem delovne dobi Mercator pa mestni svet dobil 32 nagrad, tako slovenskih kot mednarodnih. Nihče več v tem trenutku. Vsaka sem bil vesel, ponosen grem najprej na prof. Koželja, ki je sreča tega mesta, zapisan povsod, na od vseh 2400 izvedenih projektov. Brez njegovega urbanizma Ljubljana ne bi nosila vse te nagrade, ki smo jih dobili. In ko greste ven boste videli zraven vratarja prav nagrado, ki je 7 univerz v Evropi podelilo za urejanje javnega prostora, da ne govorim potem Zelena prestolnica, ki brez urbanizma ne bi bila. Ko grem da Julijano Žibert. Imel sem imel srečo, da sem jo spoznal kot izjemno direktorice pošte, lahko razlagamo, ko smo jo vprašali, ko sem bil pripravnik, kaj moja naloga v pošti? V hecu, se v rekel, verjetno to, da držim jezik, da limamo znamke. Ampak kot tista, ki vodila pošto, ki je imela trdo osnovo, pa ne bom primerjal z današnjim … /// … nerazumljivo … /// in kot predsednico odbora Zveze borcev ne pozabit, da Ljubljana s ponosom nosi naziv Mesto heroj. To, kdor bo prišel 9. maja, bo tudi lahko slišal z moje strani še danes povem, vam, ki dvomite in govorite o nekih zločinih, da so Titovi partizani bili na strani zmagovalcev v drugi svetovni vojni, premagali so največje zlo 20. stoletja, fašizem, nacizem. Ko mi nekdo omenja ne o tem, da ne morejo biti dostojnega pokopa. Pravim, da to ni res. Jaz sem proti prekopih ker je država odredila kam se lahko kosti prekopljejo in kdorkoli se trudi, dokler sem jaz tu, ne bom tega dopustil, da nekdo ukazuje svojo politično usmerjenost s tem da bo prekopaval iz Kočevskega roga v Ljubljano ker so Teharje za to pripravljene. Sploh pa ne, neresnične izjave o ubogih Romih, ki so jih pobili. Napuh. Jaz bom drugače rekel.

… /// … iz dvorane – nerazumljivo … ///

**GOSPOD ZORAN JANKOVIĆ**

Jaz sem bil zelo tiho sosed, brez zamere, jaz sem bil zelo tiho, ko je sosed govoril, ki je bil tudi v pošti v službi, jaz sem povedal kaj sem jaz delal, o dejstvih. Poglejte si kaj drugega, vi v SDS-u imate svoja dejstva. Ampak si ne dovolim, jaz sem bil tiho, ko ste vi govoril in boste tih. Ko govorimo, ta napuh, jaz bom drugače rekel. To je izraz globokega spoštovanja kolegici in kolegu, ki so v svojem življenju mnogo gradili. In bom zelo vesel, če bo tudi kdo vas dosegel njun nivo kdorkoli v tej sobi. In ta mestni svet in komisija, ki svoje delo že vsa leta opravlja izvrstno, je pač lahko odloča samo o predlogih, ki jih dobi. Jaz nisem nobenega pisal. O predolgih, ki jih dobi in predlogih, ki ste jih dobili se odloča kot so odločili. Draga moja Julijana, še dobro si skozi prišla. Jaz se spomnim te razpravo v tej sobi o predsedniku Stanovniku Zveze borcev. Malo manj kot vile smo tle nosili ali pa so nosili nekateri tako, da pravim, zame je žalitev da nekdo, ko reče okej, sediš na napačnem mestu, si na Listi Zorana Jankovića. Ampak jaz nisem slišal nobene utemeljitve razen, bom rekel neresnic, da bi kdo očital Janezu Koželju njegov urbanizem, še 14 sekund, ali pa Julki Žibert, njeno delo tako na področju združenja borcev v mestu heroj. Tako, da iskrene čestitke z moje strani, kajti prepričan sem, da bomo ta sklep z večino potrdili. Ugotavljam navzočnost po celotni točki.

… /// … iz dvorane – nerazumljivo … ///

**GOSPOD ZORAN JANKOVIĆ**

Tu ga nimam. Na 65. členu. Izvolite gospa Babnik. Izvolite.

**GOSPA MARUŠA BABNIK**

Pozdravljeni vsi skupaj. Jaz sem zelo vesela, da so na točki dnevnega reda tudi take vsebine o katerih lahko Lista Zorana Jankovića razpravlja oziroma poveličuje svoje člane. Kajti samo na teh točkah, kjer se razpravlja o nagradah, plaketah kakorkoli, ste vi tisti, ki se oglasite, razpravljate. Ostale točke ste mirno tiho in gre seja dalje. Gospod župan, tudi vam z moje strani, oprostite opozorilo. Mislim, da sta z gospo Klakočar Zupančič hodila h istemu komunikacijskemu svetovalcu. Ker govorite »tiho bodite«. Hvala.

**GOSPOD ZORAN JANKOVIĆ**

Še enkrat bom rekel, ko je vaš kolega govoril, sem jaz bil tiho, brez besede, ne in pričakujem enako z njegove strani. Ja tiho naj bo za časa razprave. Hvala lepa. Izvolite. Gospa Darinka Kovačič, obrazložitev.

**GOSPA DARINKA KOVAČIČ**

Ja, obrazložitev glasu. Torej slišali smo že v razpravi, da gre za politično opredelitev kar dejansko je res, da gre za politično opredelitev, ker vsi smo izvoljeni na nekih listah, strankarski ali pa Listi Zorana Jankovića, Gibanje Svoboda, tako da reči, govoriti, da ni politična opredelitev oziroma določitev, da sta te dva kandidata nepolitična, to pač ne morem sprejet. Drugo kar me je pa zmotilo, je pa to, da je bilo predlaganih 5 kandidatov, zdaj mi smo slišali samo za 2, kateri so ostali trije ne vemo, ve komisija, pač a so ravno tako iz vrst svetnikov? Ali so to kakšni zunanji? Tega pač ne vemo, lahko so boljši kandidati kot predlagana. Zato ker pač tega podatka nimam, bom glasovala proti.

**GOSPOD ZORAN JANKOVIĆ**

Hvala lepa, še kdo? Hvala lepa. Gospod Grošelj, izvolite.

**GOSPOD ANTON GROŠELJ**

Bi samo to rekel, mimo protokola sem se oglasil, ker je gospod župan rekel, da s tistimi pobitimi Romi tam, da je to neka »fake« zadeva in tega jaz ne prenašam, to je--

-----------------------------------------------------------------------------------zvok, ki prekine razpravo

**GOSPOD ZORAN JANKOVIĆ**

Hvala lepa. Jaz vam pa drugo povem. Mimogrede, gospa Kovačič. Kdo so bili kandidati, vprašajte gospo Sever, ki je v komisiji, pa bi vam lahko povedala. Rezultat navzočnosti: 42.

**Glasujemo O PREDLOGU: Naziv častna meščanka glavnega mesta Ljubljana prejme Julijana Žibert.**

Prosim za vaš glas.

**25 ZA,**

**13 PROTI.**

Sprejeto. Čestitam.

---------------------------------------------------------------------------------------------aplavz v dvorani

**In glasovanje poteka O PREDLOGU: Naziv častni meščan glavnega mesta Ljubljana prejme prof. Janez Koželj.**

Prosim za vaš glas.

**25 ZA,**

**12 PROTI.**

Profesor je šel.

---------------------------------------------------------------------------------------------aplavz v dvorani

**GOSPOD ZORAN JANKOVIĆ**

Ponovitev? Okej. Ponovitev, še enkrat **glasovanje poteka O PREDLOGU: Naziv častnega meščana glavnega mesta Ljubljana prejme prof. Janez Koželj.**

Prosim za vaš glas.

**26 ZA,**

**13 PROTI.**

Hvala lepa. Janez, čestitke.

---------------------------------------------------------------------------------------------aplavz v dvorani

Gremo na točko b. razprava.

**B) PREDLOG SKLEPA O PODELITVI NAGRAD GLAVNEGA MESTA LJUBLJANA ZA LETO 2024**

Ni razprave, navzočnost smo ugotovili. Glasujemo o predlogu sklepa.

**GOSPA URŠKA HONZAK**

Proceduralno. Predlagam, da se opravi glasovanje o vsakem predlogu posebej.

**GOSPOD ZORAN JANKOVIĆ**

Jaz mislim, da bo kar sprejeto tako, da ne bomo. Ne, sprejeto. Tako, da absolutno, nimam nobenih problemov.

**Najprej glasujemo O PREDLOGU: Nagrado glavnega mesta Ljubljana za leto 2024 prejme Robert Pešut – Magnifico.**

Prosim za vaš glas.

**27 ZA,**

**13 PROTI.**

Sprejeto.

**Najprej glasujemo O PREDLOGU SKLEPA: Nagrado glavnega mesta Ljubljana za leto 2024 prejme Waldorfska šola Ljubljana.**

Prosim za vaš glas.

**34 ZA,**

**5 PROTI.**

Hvala lepa.

**Potem glasujemo O PREDLOGU SKLEPA: Nagrado glavnega mesta Ljubljana za leto 2024 prejme Zavod Katoliška mladina.**

Prosim za vaš glas.

**33 ZA,**

**5 PROTI.**

**Potem glasujemo O PREDLOGU: Nagrado glavnega mesta Ljubljana za leto 2024 prejme Anton Podobnik.**

Prosim za vaš glas.

**29 ZA,**

**6 PROTI.**

**In nagrado glavnega mesta Ljubljana za leto 2024 prejme Robert Martinčič.**

Prosim za vaš glas.

**26 ZA,**

**1 PROTI.**

Sprejeto vse skupaj.

In gremo na točko c.

**C) PREDLOG SKLEPA O PODELITVI PLAKET GLAVNEGA MESTA LJUBLJANA ZA LETO 2024**

Razprava prosim. Gospa Honzak, izvolite.

**GOSPA URŠKA HONZAK**

Hvala za besedo. Bom kratka. Veseli me, da po kakšnem letu, da moramo včasih očitno v Svetniškem klubu Levica naše predloge ponoviti, ker se je zdaj drugič zgodilo, da smo predlog ponovili, pa potem drugo leto, ko smo ga dal je bil sprejet tako, da mogoče tudi namig za vse ostale, ki ste koga predlagal pa ni bilo sprejeto prvo leto, mogoče bo pa naslednje leto. Mi smo sicer predlagali društvo Delavska svetovalnica, in sicer zaradi njihovega zelo dobrega dela na področju varovanja delavskih pravic delavk in delavcev tako v Ljubljani kot tudi drugje po Sloveniji. Tako da, zelo podpiramo vsaj ta del plakete pa tudi ostali, tisti ki so zdaj bodo dobili plakete se nam zdijo zelo vredni tega priznanja MOL.

**GOSPOD ZORAN JANKOVIĆ**

Soglašam. Tu glasujemo v paketu, ker ni predloga za to.

**Glasujemo O PREDLOGU: Plaketo glavnega mesta Ljubljana za leto 2024 prejmejo Rafko Irgolič, Skupina inštruktoric in inštruktorjev SIM centra Zdravstvenega doma Ljubljana, Spominčica – Alzheimer Slovenija – Slovensko združenje za pomoč pri demenci, Andrej Razdrih, Igor Vidmar, Društvo Delavska svetovalnica in Umetnostnozgodovinski študijski krožek »Spoznajmo svoje mesto in domovino«.**

Prosim za vaš glas.

**36 ZA,**

**0 PROTI.**

**GOSPOD ZORAN JANKOVIĆ**

Hvala lepa. S tem smo to točko zaključili. Hvala za vse glasove. Tudi hvala za korektne razprave. Vsak pač ima pravico do svojega mnenja, tu smo ga slušali. In spoštljivo obravnavali vse kandidate.

Gremo na točko 6 dnevnega reda.

**ZAKLJUČNI RAČUN PRORAČUNA MESTNE OBČINE LJUBLJANA ZA LETO 2023**

Gradivo ste prejeli s sklicem seje, po sklicu ste prejeli tudi poročilo Odborov za gospodarske službe in promet, za gospodarske dejavnosti, turizem in kmetijstvo, za kulturo in raziskovalno dejavnost, za stanovanjsko politiko, za zdravje in socialno varstvo, za zaščito reševanje in civilno obrambo ter poročilo pristojnega odbora za finance. Pred sejo ste prejeli še dodatno gradivo k točki Primerjava realizacije prejemkov in izdatkov proračuna MOL po različnih vrstah klasifikacij in obdobjih, prikaz zadolženosti MOL in njenih pravnih oseb ter pred pregled porabe sredstev sklada proračunske rezerve v letu 2023. Prosim gospo Bistan za uvodno obrazložitev.

**GOSPA SAŠA BISTAN**

Hvala za besedo. Spoštovane svetnice in svetniki, spoštovani župan, podžupani, sodelavke in sodelavci. V zaključnem računu proračuna MOL za leto 2023 je na strani prihodkov znašala realizacija 421,5 mio  na strani odhodkov pa 426,7  mio,  kar pomeni, da smo imeli konec leta presežek odhodkov v višini 5,1 mio EUR. V letu 2023 ni povečala namenskega premoženja javnemu stanovanjskemu skladu, se je pa zadolžila za 20 mio, odplačala pa 15,7 mio EUR dolga. Zadolženost na 31. 12. 2023 je znašala 114,8 mio. Na isti dan je bilo 20,8 mio zapadlih neplačanih obveznosti, ki so bile plačane v januarju 2024. Prihodki so realizirani v višini 86 % glede na plan, davčni prihodki so realizirani 285 mio EUR, nedavčni prihodki pa 98 mio. Med njimi je med drugim evidentiran tudi prihodek iz komunalnega prispevka investitorjev v višini 57 mio od predvidenih 65. Kapitalski prihodki so realizirani 21 %, oziroma 6,6 mio.  Prejeli smo donacijo v višini 311.430 EUR, od tega je največja v višini 250.000 za ureditev Skate parka v Stožicah. Transferni prihodki so bili realizirani v višini 31 mio, sredstev iz državnega proračuna je bilo skoraj 9 mio,  iz sredstev proračuna EU in drugih držav pa 22 mio. Prejeli smo tudi 400.000 sredstev iz Evropske unije in drugih držav. Odhodki so bili realizirani v višini 86 % glede na veljavni plan. Tekoči odhodki so nižji od predvidenih, prav tako so nižje plače in prispevki ter izdatki za blago in storitve. Tekoči transferji so realizirani v višini 207 mio oziroma 94,4 %, od tega največji del predstavljajo drugi tekoči transferji v višini 99 mio, to so transferji javnim zavodom, skladom in drugim, drugi transferji posameznikom in gospodinjstvom 79,3 mio. Tu gre največ za plačilo razlike med ceno programov v vrtcih in plačilih staršev. Transferjev nepridobitnim organizacijam in ustanovam je bilo 14 mio  in za subvencije je bilo dano 14,8 mio,  največ javnemu podjetju LPP. Investicijski odhodki so realizirani v višini 151,5 mio oziroma 79 %. Investicijski transferji po višini 11,1 mio. Realizacija proračuna v letu 2023 je bila 442,3 mio oziroma 86,27 % in predstavlja najvišji zaključni račun MOL do sedaj. Zneskovno je najvišjo realizacijo dosegel Oddelek za gospodarske dejavnosti in promet 147,6 mio, sledita pa Oddelek za predšolsko vzgojo in izobraževanje 85,7 in Služba za razvojne projekte in investicije 65,3 mio. Po programski klasifikaciji pa je bilo v preteklem letu tradicionalno največ namenjeno izobraževanju 106,6  mio, nato programu promet, prometne infrastrukture in komunala 88,3 in programu kultura, šport in nevladne organizacije 83 mio. Zaključni račun je tokrat malo drugačen in je pripravljen skladno z navodili Ministrstva za finance. Spremembe so tako v sami strukturi kot tudi po vsebini. V 1. delu zaključnega računa so prikazane tabele, v drugem pa obrazložitve. Pri tem bi predvsem izpostavila tabelo načrtov razvojnih programov, kjer je prikazana realizacija projektov na nivoju skrbnika projekta in programske klasifikacije zaradi transparentnega poročanja, smo vam dodali poleg realizacije za leto 2023 še izhodiščno vrednost, realizirano vrednost v procentih, začetek ter predviden konec financiranja projekta, sprejeti in veljavni proračun ter razlika med realizirano vrednostjo v letu 2023 in veljavnim proračunom. Hvala.

**GOSPOD ZORAN JANKOVIĆ**

Hvala lepa. Gospa Žekar, stališče odbora prosim.

**GOSPA JELKA ŽEKAR**

Odbor za finance je obravnaval Zaključni račun proračuna MOL za leto 2023 in ga predlaga mestnemu svetu, da ga sprejme s 4 glasovi za in 1 proti od 5 prisotnih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Naj najprej povem, da je Statutarno pravna komisija na vseh zadnjih treh sejah sklepe sprejemala soglasno. In s tem hočem se zahvaliti tudi članom komisije, da niso podlegali raznim ideološkim in drugačnim pritiskom, ampak so upoštevali dejstvo, da je pogoj vsake demokracije spoštovanje vladavine prava. Torej, zahvala. Sicer pa Statutarno pravna komisija ni imela pripomb pravne narave k tej točki. Hvala.

**GOSPOD ZORAN JANKOVIĆ**

Hvala lepa. Razprava, prosim. Gospa Sever, samo moment, Kovačič, gospa Sojar, gospod Primc, še na levi strani prosim. Ni. Imamo 4 prijave. Izvolite, gospa Sever.

**GOSPA KSENIJA SEVER**

Spoštovani gospod župan, podžupani, svetnice, svetniki, vsi v navzoči v dvorani, lepo pozdravljeni. Na mizi imamo zaključni račun za leto 2023 v realizaciji 421,5 mio EUR. Realizacije zaključnih računov od leta 2018 do 2021 so bile od 334 do 348 mio EUR. Leta 2022 402 mio, sedaj pa je 421 mio EUR. To omenjam zato, ker je bil rebalans proračuna za leto 2023 532 mio, nato 490, za leto 2024 in 2025 pa je tudi predlog odloka preko pol milijarde. Obračun je res manjši za 14,11 % od zadnjega rebalansa, vendar sem jaz primerjala od rebalansa 532 mio, kar pa je skoraj 21 % in to in to se seveda zrcali največ na investicijskih odhodkih. Pri posameznih oddelkih je indeks realizacije nizek. Recimo socialni transferi razen zavodom, nevladnikom, gradnja vodovoda Besnica in tako dalje, pa tudi primanjkljaj ali presežek odhodkov nad prihodki se je povečal iz 1,7 mio EUR na 5,1 EUR ali trikrat. So postavke na prihodkovni strani, ki imajo realizacijo preko 90 %, na primer dohodnina, to je povprečnina, ki je zakonsko povečana za skoraj 15 mio EUR, kar pa bi predstavljalo tudi razliko med zaključnim računom 2022 in 2023, ali prihodki MOL so nekje enaki letu 2022. Inflacija leta 2022 je bila na zadnji mesec leta 5,4 %, leta 2023 pa 5,1 %, kar je tudi primerljivo. Kapitalski prihodki, to je prodaja premoženja je le 21 %, tudi črpanje ali prejeta sredstva iz državnega proračuna in Evropske unije so le 42 %, v obrazložitvi pa so navedene le razlike realizacije, ne pa tudi vzroki, zakaj je manjša realizacija. V klasifikaciji, po funkcionalni klasifikacija od leta 2019 do 2023 so vidne na nekaterih postavkah velika odstopanja, in sicer v zdravstvu. Tukaj sicer vemo, da so se določene pristojnosti prenesle na državo, na socialnem varstvu, znanost in tehnološki razvoj so zmanjšane skoraj za 50 %, se pa poveča zelo postavka šport in nevladne organizacije. Tukaj pa vsi vemo, da se gradi Kopališča Ilirija. Več o tem kasneje. Pri pregledu prerazporeditve proračunskih kontov bi prosila za seštevek po straneh ali vsaj končni seštevek. Ugotavljam, da je preko 5,4 mio EUR, če sem prav seštevala, kar je velik znesek in podrobnejšo obrazložitev za večje postavke. Recimo postavka v višini 1.715.000 EUR s cestnih projektov iz postavke NRP 160586 na postavko 120474, skrajšano kanal C0, v obrazložitvi pa je zagotovitev sredstev za dodatek številka 11 k pogodbi. Meni to nič ne pove, to je intje pogodbe, ali gre tukaj za aneks? Prav tako so razporeditve še za 500.000 in 800.000 EUR. Ne pravim, da je kaj narobe, ne vem pa točno, ali se na teh NRP dela ne izvajajo in ni plačil. Prav tako je prerazporeditev 70.000 iz zasebnih vrtcev za plačilo za javne vrtce. Pa imamo javnih vrtcev 23, zasebnih 22 in še veliko drugih takih postavk. Pri tabeli prikazan načrt razvojnih programov 2023, 2026, opažam, da so izpuščeni nekateri NRP, na primer pokopališče, niso vsi NRP, ki so navedeni v naslednjih točkah dnevnega reda, zajet je sicer samo 1 NRP, s pričetkom v 2024, se pa spreminjajo tudi okvirne vrednosti glede na sprejeti rebalans. Na primer rebalans - Izgradnja 3. faze centralne čistilne naprave v EU je 49,6 mio EUR, v zaključnem računu pa 57 mio EUR, ali za 7,4 mio EUR več. Tudi cena celotnega projekta je sedaj 148.566.000, mediji poročajo o 111 mio, pri NRP - Izgradnja večnamenskega centra Jarše, ki je sedaj iz podskupine zdravstva v lokalni samoupravi, je v obrazložitvi tudi zdravstveni dom, lekarna, več namenskih prostorov, delovanje javnega zavoda Mala ulica pa je okvirna vedno vrednost projekta le 5,6 mio EUR, kar po moje ne more biti zajeta gradnja zdravstvenega doma. Mala dela četrtnih skupnosti, kar naj bi bil participativni proračun, so grezdilnice v vrednosti 3.400 EUR. Še nekaj je po posameznih oddelkih, nisem našla tabele za vsa dela v vseh četrtnih skupnostih skupaj. Posavka šport in kultura je povečana, vendar tudi tukaj se pojavlja vprašanje aneksov. Zopet, podatek imamo samo iz medijev, da je bil sklenjen aneks za 1,2 mio EUR, ki je obrazložen tudi zakaj, pri gradnji Kopališča Ilirija. Projekt te gradnje je na začetku, mislim bil 17 mio EUR, nato 22, v rebalansu 2021, z dne 21. 12. 2020 je okvirna vrednost 37,5 mio EUR. Če upoštevam zakonsko dovoljena z aneksi povečano vrednost od leta 2021 dalje za 30 %, je to pod 50 mio,  sedaj pa je okvirna vrednost 65,3 mio EUR, letos pa, kot sem prej omenila, aneks za 1,2 mio.  Objekt še ni končan. To je brez DDV. Opravičeno se bo sedaj cena zaradi požara verjetno še dvignila. Kar vsi obžalujemo in obsojamo vsako dejanje poškodovanja tuje lastnine. To ne navajam, da je karkoli narobe. Samo mestni svetniki nimamo pregleda aneksov ali dodatnih pogodb, zato bi bilo vmesno, da bi enkrat na leto dobili obrazložitve spremembe NRP-jev. Moje osebno mnenje je pa tudi, da so morda projektne dokumentacije malo nedorečene, da se potem dodaja v času gradnje veliko sprememb in toliko aneksov zaradi dodatnih naročil ali del. Zasebnik si tega ne dovoli. Naj povem, da mi je pred sejo gospa Saša Bistan dala obrazložitev glede Ilirije. Bom še pogledala ampak sem dobila, hvala lepa. Bi pa to bilo fajn v obračunu. Če primerjam investicijske odhodke so v letu 2023 151 mio EUR. V letu 2022 pa 148. Zmanjšanje na tej postavki se zrcali na vseh postavkah investicij proračuna. Dobili smo tudi pregled od leta 2010. Takrat je bil proračun sem videla 373 mio,  pa investicijski odhodki 188 mio. Pri zadolževanju občine--

--------------------------------------------------------zvok, ki napove potek časa namenjenega razpravi

**GOSPA KSENIJA SEVER**

--samo ob rebalansu ugotovila, da je bi bilo takrat 200--

**GOSPOD ZORAN JANKOVIĆ**

Gospa Sever, se opravičujem. Čas je poteku, pravijo.

**GOSPA KSENIJA SEVER**

Škoda, imam še kaj za povedat. Hvala lepa, oprostite.

**GOSPOD ZORAN JANKOVIĆ**

Pa bom odgovoril, repliciral vam bom, ker vas rad poslušam. Res je škoda, ampak čas je čas za vse. Tisto se prav spraševali, zakaj pomanjkanje, ni realizacije, MNVP nam ni plačal. To je bil ključen problem, mi smo morali plačati do novega leta, denarja pa nismo dobili, še danes ga nismo dobili za plačila, ki smo izvedli, še približno 5 mio so nam dolžni. To ste dobili NRP, če ni NRP, ni realizacije. Ta NRP si poglejte in drugič ta aneks, za ena dva, ta ne gre za podražitev, gre za dodatno delo, ko smo se odločili, da bo povezali, ne, potem ko je bila pogodba z podhodom pod.

… /// … iz dvorane – nerazumljivo … ///

**GOSPOD ZORAN JANKOVIĆ**

Ja, ampak pol je škoda omenjat, ampak samo toliko sem hotel povedat, ker enostavno prej ni bilo. Gospa Kovačič, izvolite.

**GOSPA DARINKA KOVAČIČ**

Ja, hvala lepa za besedo. Zdaj najprej bi se osredotočila na prihodke. Tukaj me je nekaj pač številk padlo v oči in sicer, da je zelo majhen delež od prodaje zgradb in prostorov komaj 9,22 %, kaj je temu vzrok? In pa od prodaje stavbnih zemljišč, tukaj je procent majčken večji 23,03 %. Torej isto vprašanje, kaj se zgodilo? Ali je bilo pri planiranju preobsežno planirano ali pa so vzroki kje drugje? Potem pa med odhodki tudi nekaj takih številk, ki za katere bi prosila kakšen odgovor, in sicer zelo nizek je procent pri realizaciji za znanost in tehnološki razvoj. Zdaj koliko sredstev namenja oziroma zakaj niso bila porabljena vsa predvidena sredstva za ta namen? Potem drugo so, konto pač skupine 16. Gre za praznično urejanje naselij, predvideno je 51.000 pa nekaj, realizirano pa komaj slabih 13.000. To je manj kot 25 % sredstev je bilo realizirano. Zdaj če po vsebini tega konta, da gre za praznično urejanje naselij predlagam, da glede na to, da je nekaj sredstev ostalo, da se vsaki hiši oziroma stanovanjskim objektom večstanovanjskim objektom podeli slovenska zastava iz tega konta iz teh sredstev. Ker saj vemo kakšna je okrasitev mestnih individualnih hiš ob praznikih, prazniki se bližajo in mislim, da bilo to primerno za najlepše mesto, da na vsaki hiši visi slovenska zastava. Konto, tukaj so sredstva na razpolago. Potem naslednja stvar, ki me je zbodla je zdravstvena sredstva za zdravstveno varstvo. Nekaj več kot polovico sredstev je bilo v ta namen porabljenih, potem recimo za tirno vzpenjačo je bilo predvideno za investicijsko vzdrževanje in obnovo 50.000 EUR. Realizacija je 0. Zdaj kaj je temu vzrok, zakaj ni prišlo do tega vzdrževanja ali obnove? In pa še podatek, da je za nepridobitne organizacije in ustanove razdeljeno več kot 90 %. Ta procent je pa kar konkreten tako oziroma tudi znesek skoraj 14 mio  in me zanima katere so te organizacije in društva, katerim je bil pač ta katerim so bila ta sredstva dodeljena? Hvala.

**GOSPOD ZORAN JANKOVIĆ**

Hvala lepa. Tudi kratek odgovor. Zakaj je nizka realizacija? V vsak proračun damo vsa zemljišča, vse stavbe, ki jih imamo namen prodati. Realizacija je pa odvisna, kaj se na trgu javi. Mi imamo razpise, pa se javijo ali pa ne javijo. In tisto me pa zelo, samo en komentar, zastavo naj bi podarili. Če države nimaš … /// … nerazumljivo … ///, tudi podarjena zastava ne bo dala tega veselja. Gospa Sojar, izvolite.

**GOSPA MOJCA SOJAR**

Hvala lepa za besedo.

**GOSPOD ZORAN JANKOVIĆ**

Predlog je bil, da bi zastave šenkali za vsako hišo. Če ima nekdo hišo in če nima za zastavo, potem v tej državi … /// … nerazumljivo … ///. To je moje mnenje. Pa lahko pogledamo kdo ima zastavo v naši ulici. Jaz imam vse tri.

**GOSPA MOJCA SOJAR**

Jaz sem pa razumela, da gre za prijazno gesto mesta Ljubljane.

**GOSPOD ZORAN JANKOVIĆ**

Ja, prav ste razumela. Ne, zato če ima sredstva. V redu. Zdaj imate besedo in kar, izvolite.

**GOSPA MOJCA SOJAR**

Moji predhodnici sta bili kar zelo izčrpni pri analizi zaključnega računa proračuna MOL, zato ne bom ponavljala njunih besed. Sem pa razmišljala v smeri, ko seveda navaden občan ne gre tega zaključnega računa brati, je pa verjetno iz časopisov nekje ali pa iz drugih medijev prebral, da je bil načrtovan proračun za leto 2023 skoraj pol milijarde. Tega si ljudje sploh ne predstavljajo, kakšni so to zneski. In, če zraven še preberejo, da ni bil v celoti porabljen, rečejo odlično, pa se je kaj denarja mogoče prihranilo. Kot smo videli, je bila realizacija 85 %. In stvari, ki se vlečejo skozi vsa leta, pa jih je zdaj župan pojasnil, kar se seveda vsako leto tudi pojasnjuje je, da so vedno realizacija prodaje osnovnih sredstev je bila v letu 2023 recimo namesto 6 mio  samo 1 mio  in pa tudi od prodaje zemljišč, ker je vse kar se namerava prodat, gre notri v proračun, potem pa je realizacija zelo različna. Tudi prejeta sredstva iz državnega proračuna in iz sredstev Evropske unije so bila letos namesto predvidenih o lanskem letu govorimo, namesto predvidenih 40 mio  samo 22 mio, ja in bile so realizirane vse subvencije javnim podjetjem v znesku 14 mio  in tudi neprofitnim, nepridobitnim ustanovam. Me pa veseli, da je bilo tudi v preteklem letu največ namenjeno izobraževanju. Številke smo že slišali in nato sledita promet, prometna infrastruktura in komunalno opremljenost. Seveda tudi kultura, šport in kultura in šport tako, da financiranje Mestne občine Ljubljana gre tukaj po mojem mnenju v pravo smer. So pa še rezerve, kjer bi se dalo bolj smotrno uporabljat, ne bom zdaj specificirala tega in gotovo se bo tudi, se bo tudi mestna oblast potrudila, da bo proračun za leto 2024 bolj smotrno izkoriščen. Hvala lepa.

**GOSPOD ZORAN JANKOVIĆ**

Hvala lepa. Gospod Primc.

**GOSPOD ALEŠ PRIMC**

Hvala lepa za besedo. Jaz moram reči da pogrešam v zaključnem računu podatek, koliko denarja je bilo namenjenega za družine ob rojstvu otroka. Na primer Bohinj da 1.254 EUR, Gornji Petrovci, Kobilje, Lendava, Šalovci, Kranjska gora, Moravske Toplice več kot 1.000 EUR, Ljubljana da 380 EUR. In še to samo tistim, ki so najbolj finančno ogroženi. Do zdaj je bilo teh družin, ki so dobile okrog 100, 150. Ne vem, ko je letos, ker tega podatka ni, vseh ostalih 2000 družin, kjer so se tudi ali pa še več kot 2000 ljudi, ki so se jim tudi rodili otroci, pa pač niso dobili nič. To je po mojem velika sramota za Ljubljano. Prav tako nobenega denarja za dvigala, nobenega denarja za hitro mestno železnico v tem zaključnem računu ne vidimo itd. Se pravi to so vse ključni projekti, ki bi se morali izvajati, pa se ne izvajajo. Je pa v zaključnem računu zelo veliko prostora, namenjenega velikemu skupnemu EU projektu Odvajanje in čiščenje odpadne vode na območju vodonosnika Ljubljanskega polja. Kar je seveda normalno 135 mio EUR. In pa 69 mio EUR evropskega denarja, je velika stvar in je seveda prav, da je o tem projektu veliko napisanega v zaključnem računu. Ampak problem je da ključne številke niso napisane in da je notri tudi kar nekaj laži in zavajanj in ta zavajanja in laži želim zavrniti. Mestna uprava priznava, da projekt ni izveden do konca, vendar v zaključnem računu ni nobenega podatka, koliko EU sredstev ne bo pridobljenih iz naslova tega projekta oziroma koliko EU sredstev je Zoran Janković, zaradi tega ker ni izvedel projekta v celoti izgubil in bo moral biti projekt pokrit iz sredstev Mestne občine Ljubljana. Pomembno je poudariti, da tukaj ne gre samo za kanal C0, ampak gre tu za to, da niso bile izvedene kanalizacijske napeljave kanalizacijske cevi 88 km pod ljubljanskimi ulicami in da gre tukaj v celoti za krivdo Zorana Jankovića, da ta del projekta ni bil izveden. Namreč temu delu projekta za katerega vsi ocenjujemo, da je zelo pomemben, ne nasprotuje nihče v javnosti, niti nihče v mestnem svetu niti v tem mandatu, niti v prejšnjem mandatu. Se pravi ta del projekta, da ni realiziran je v celoti odgovornost Zorana Jankovića in njegove ekipe in ni nobenega podatka, koliko evropskega denarja je izgubljenega iz tega naslova. Pri projektu C0 je seveda drugače, delujoč kanal C0 med Brodom in Ježico bi namreč pripeljal dnevno več kot 3 milijone litrov nevarnih kanalizacijskih odplak, ki niso prečiščene oziroma ne bi bile prečiščene nad zajetja čiste pitne vode, ki jo pije več kot 300000 ljudi. To je seveda nedopustno in kmetje, lastniki zemljišč, stroka in opozicija v mestnem svetu na to opozarjamo že ves čas. Tudi predsednica države na to opozarja in je pri tem vztrajna in odločna. Bili smo vedno pripravljeni na to, da se poiščejo druge rešitve, ki ne bi pripeljale do trajnega ogrožanja ljubljanske čiste pitne vode. Vendar na strani Zorana Jankovića zato ni bilo nobenega interesa. Tudi jaz osebno, ko sem bil izvoljen za mestnega svetnika sem se želel se želel na to temo pogovoriti ampak te volje ni bilo. Prav tako kot veste smo predlagali v mestnem svetu izredno sejo na to temo, ki ste jo rajši bojkotirali večina seveda v tem mestnem svetu kot naj bi se jo udeležili in iskali skupaj rešitve. Zoran Jankovića sedaj javno razlaga, da se da je EU projekt vojne in čiščenja odpadne vode na območju vodonosnika podaljšan. To ni res. Ta projekt ima po 31. 12. 2023 zgolj status nedelujoča operacija, kar pomeni, da je EU financiranje tega projekta zaključeno. Zaključeno. Se pravi iz tega naslova ne bo mogoče dobiti več denarja. Če se ugotovi, da je bil seveda ta status sploh zakonito podeljen. Sicer se gre takoj v vračanje vsega, kar je bilo že izplačano. Ta status nedelujoče operacije pomeni, da je potrebno operacijo, se pravi projekt v celoti zaključiti do 15. februarja 2026. To pomeni, da je treba do konca sfinancirati iz lastnih sredstev, se pravi iz proračuna Mestne občine Ljubljana celoten projekt in na podlagi tega se bo potem šele ugotavljalo ali so izpolnjeni pogoji, da ni potrebno vračati celotnega zneska, ki je bil že izplačan. Hvala bogu, da smo ob vsej tej finančni šlamastiki tega projekta, za katero lahko že trdimo, da se je zgodila zaenkrat uspeli preprečiti vsaj zastrupitev čiste pitne vode. V zaključnem računu je navedeno, da za projekt ni treba presoje vplivov na okolje. To ni res. Res je, Tina Sršen, magistrica mednarodnih odnosov brez enega dneva izkušenj z varstvom voda, brez da bi delala izpit iz upravnega postopka brez, da bi bila pooblaščena za vodenje in odločanja v upravnih postopkih, izdala odločbo, s katero je razveljavila sklep agencije za okolje, da je potrebno za kanal C0 s kineto narediti presojo vplivov na okolje in pridobiti okoljevarstveno soglasje. Ampak vedeti morate, da sta bila na ta nezakonit sklep, ki je izdan v nasprotju z Zakonom o varstvu okolja že vloženi pritožbi in je zato ta sklep nepravnomočen, še bolj pa je pomembno dejstvo, da je upravno sodišče 15. marca 2024 izdalo sodbo, na podlagi katere se bo ponovno presojalo o sklepu ARSO iz leta 2016, ali je za kanal C0 potrebno presoja vplivov na okolje ali ne. In tudi, če bo ministrstvo pod političnimi pritiski odločilo, da za ta strahotno nevaren projekt ni treba presoje vplivov na okolje, se tukaj zadeva ne bo ustavila in bodo o tem ali za kanal C0 res ni potrebno presoje vplivov na okolje odločala vsa domača sodišča, če bo potrebno pa tudi evropsko sodišče. In glede na to, da gre za očitno skrajno nevaren projekt je samo vprašanje časa na kateri stopnji bo odločeno, da je potrebno narediti presojo vplivov na okolje in seveda, ko bo pravnomočno in dokončno odločeno, da je potrebno narediti okolje bodo slej ko prej padla tudi vsa gradbena dovoljenja, ki so bila izdana na podlagi sklepov, da presoje vplivov na okolje ni treba. Se pravi pravna dejstva, ki jih navajate v zaključnem računu so navedena pomanjkljivo in namenoma zavajajoče zato predlagam, da se to kar je sedaj tukaj govorim tudi vključi v zaključno poročilo. Sedaj pa še nekaj besed o lažnih in krivičnih navedbah v zaključenem računu, da projekt ni izveden, ker so ga ovirale fizične osebe s postavljanjem ovir. Kmetje in lastniki zemljišč so zgolj zakonito, mirno, kulturno in dostojanstveno branili svojo lastnino, kar je ugotovilo tudi Višje sodišče v Ljubljani, ste izgubili gospod Zoran Janković na sodišču. Za razliko od varnostnih služb Zorana Jankovića in nekaterih policistov, ki so se grobo, s fizično silo spravili na pokončne lastnike zemljišč, jih pretepali in tudi poškodovali iz trase kanala C0 ste potem naredili ograjeno utrdbo z desetinami plačancev in policisti, s katerimi ste zasedli zasebna zemljišča in z nasiljem preprečevali vsakršno izražanje protesta zaradi gradnje kanala C0 in zaradi nezakonite zasedbe zemljišč. Ampak dejstvo je, mirni protesti kanala C0 niso bistveno upočasnili del. In tukajle je ta očitek popolnoma zgrešen. Tudi jaz sem bil zraven, ko smo protestirali, so se dela nadaljevala medtem, ko so nas seveda varnostniki in policisti odrivali stran iz terena. Zdaj pa še o gradbenih dovoljenjih o katerih je tudi govora v zaključen račun. Zoran Janković za kanal C0 še sedaj nima vseh gradbenih dovoljenj, kot rečeno, ker niso bila izdana na podlagi presoje vplivov na okolje kar je zakonski pogoj, bodo po moji oceni slej ko prej vsa padla, ampak tudi sedaj v tem trenutku nima vseh gradbenih dovoljenj, celo sam priznava, da nima gradbenega dovoljenja za, kot sam pravi, zadnjih 128 m, ampak tudi to še ni vse. Nima tudi gradbenega dovoljenja na parceli 2161 k.o. Ježica, kjer je po opravljenih geodetskih izmerah in elaboratov z veliko verjetnostjo položencev v vod s kineto. Kanal C0 so namreč zelo verjetno po šlampariji položili na napačni parceli. Mejni spor o poteku meje je še v teku. Ampak, da je to res tako, navaja tudi dejstvo, da je Mestna občina Ljubljana za večinoma gozdno parcelo 2161 k.o. Ježica lansko leto naknadno plačala 55.000 EUR služnosti, domnevno zaradi odlaganja materiala, ampak na tej parceli po izjavah prič in ostalih dokazih ni prišlo do nobenega odlaganja materiala, kot to trdijo na MOL. To bi seveda pomenilo drastično, če je to res, da ni bilo nobenega odlaganja materiala. Drastično oškodovanje proračuna MOL. Mislim, da tudi Zoran Janković ve, da je kanal C0 položen na parceli 2161 k.o. Ježica in je s plačilom služnosti hotel zgolj zagotoviti molk lastnice. To si je morda res kupil, vendar pa te parcele, ni ne v gradbenem dovoljenju, ne v prostorskih načrtih OPN in OPPN--

--------------------------------------------------------zvok, ki napove potek časa namenjenega razpravi

**GOSPOD ALEŠ PRIMC**

--se pravi tudi za ta del trase zelo verjetno ni izdano gradbeno dovoljenje in tudi ne more biti. Če zaključim, v tem trenutku je jasno, da sta Zoran Janković in njegova ekipa v veliki meri že zavozila 135 mio EUR vreden EU projekt. Sedaj je samo vprašanje, kako rešiti, kar se še rešiti da od evropskega sofinanciranja. In tukaj predlagam, ponovno predlagam, da stopimo skupaj in skupaj poiščemo rešitve, ki bodo šle v smeri, da se ne ogrozi, se pravi, da kanal C0 ne poteka na zbirališčih čiste pitne vode in pa, da hkrati kolikor se le da evropskih sredstev vrnemo. Jaz mislim, da je to mogoče, ampak potrebno bo sodelovanje in pogovor. Tako da prva prioriteta kot rečeno zaščita, zavarovanje čiste pitne vode in druga prioriteta, da se reši kolikor je evropskih sredstev še možno. Hvala lepa.

**GOSPOD ZORAN JANKOVIĆ**

Zaključujem razpravo. Gospodu Primcu je škoda odgovarjati. Tako, da s tem se zaključi razpravo. Gospa Bistan, želite kaj dodat k razpravi o C0, gradbenih dovoljenjih, pa k podobnem? Pa kaj drugega? Ugotavljam navzočnost.

**GOSPA KSENIJA SEVER**

Obrazložitev glasu.

**GOSPOD ZORAN JANKOVIĆ**

Prosim? Izvolite.

**GOSPA KSENIJA SEVER**

Še enkrat, hvala za besedo. Glasovala bom proti, ker tudi ugotavljam, da se je zadolženost občine in vseh javnih zavodov skupaj povečala, da so se povečale obresti na 3 milijone pa pol. Skoraj petkrat, pa ni v bilanci stanja nikjer obrazložitve, kakšne so zdaj obrestne mere, pa tudi kratkoročne obveznosti do dobaviteljev so iz 34 mio  narasle na več kot 60 mio. Res je, piše, da je iz leta 2023 za okrog 21 mio,  vendar na posameznih oddelkih, kjer so obrazložitve zelo nazorne, sem zasledila, da so tukaj računi iz valuto iz 11. in 12. meseca. Priznam pa, da je obračun sestavljen po drugačni metodologiji, kar je ogromno delo za računovodstvo. In s tega vidika jim vse priznanje pa tudi za nas--

-------------------------------------------------------------------------------zvok, ki prekine razpravo

**GOSPOD ZORAN JANKOVIĆ**

Hvala lepa. Je že v redu.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Zaključni račun proračuna Mestne občine Ljubljana za leto 2023.**

Prosim za vaš glas.

**24 ZA,**

**9 PROTI.**

Sprejeto. Hvala lepa. Saša, hvala lepa. Dobro delo.

**GOSPOD ALEŠ PRIMC**

Proceduralno imam.

**GOSPOD ZORAN JANKOVIĆ**

Izvolite, gospod Primc.

**GOSPOD ALEŠ PRIMC**

Ugotavljam, da je kamera še zmeraj slaba.

**GOSPOD ZORAN JANKOVIĆ**

Hvala lepa. Usedite se gospod Primc dol, ali pa pojdite ven. Pa tam je kamera dobra.

Gremo na točko 7.

**AD 7. LETNO POROČILO JAVNEGA ZAVODA TURIZEM LJUBLJANA ZA POSLOVNO LETO 2023**

Gradivo ste prejeli, prejeli ste poročilo pristojnega odbora. Prosim gospo Stušek za kratko, uvodno obrazložitev. Mogoče pa ni dobro obrit, kaj pa jaz vem, kaj mu je. Na kameri se ne vidi.

**GOSPA MAG. PETRA STUŠEK**

Hvala lepa župan, spoštovani podžupani, mestne svetnice, svetniki. Na kratko o Letnem poročilu javnega zavoda Turizem Ljubljana za poslovno leto 2023. Skladno z rastjo in pozitivnimi trendi v turističnimi dejavnosti smo v Ljubljani tudi v preteklem poslovnem letu uspešno zasledovali strateške cilje. Medtem, med njimi se število nočitev viša hitreje od števila prihodov v Ljubljano in v ljubljansko regijo, s čimer se daljša povprečna doba bivanja, ki je nad evropskim povprečjem, viša se potrošnja, dvignil se je odstotek prenočitev domačih gostov. Skupaj je v 2023 Ljubljano obiskalo  1.113510 gostov, kar je 20,7 % več kot leto prej, realiziranih pa je bilo 2.299336 nočitev, kar je 16,5 % več kot v 2022, in sicer so tuji gostje predstavljali 95,3 % nočitev. Povprečna doba bivanja je 2,1. Povprečna stopnja zasedenosti nastanitvenih obratov je bila v 2023 kar 71,2 %, kar izredno visoka povprečna stopnja zasedenosti in obisk v turistično informacijskih centrih se je glede na 2022 povečal za 40 %. V Ljubljani smo bili sicer uspešni pri ustvarjanju razvojnih rezultatov na temeljih, kot so zagotavljanje sobivanja lokalnega prebivalstva in obiskovalcev, razpršenost turistične ponudbe zunaj ožjega mestnega jedra, sledenje načelu trajnosti in razvoju turistične ponudbe, ki vodi v višjo porabo obiskovalcev. To so naši strateški cilji, ki jih zasledujemo, in ne višanje nočitev ali rekordi. Za izvajanje programa dela ima sicer javni zavod Turizem Ljubljana predvidena sistemska namenska vira, ki sta turistično taksa in pa koncesijske dajatve od posebnih iger na srečo in bom izpostavila iz programa dela samo nekaj poudarkov iz lanskega programa dela, ker smo jih v največji meri usmerjali v izboljšanje kvalitete bivanja lokalnega prebivalstva. O vplivu podnebnih sprememb na okolje in zavedanje o pomenu zelenih javnih površin smo posebno pozornost posvetili urejanju zelenih javnih površin in dodatni ozelenitvi, na primer v sodelovanju z VOKA SNAGO smo skrbeli za vzdrževanje rožnega vrta v Tivoliju, sodelovali smo z botaničnim vrtom za vzdrževanje in urejeno podobo vrta, a hkrati tudi nadaljevali z vzdrževanjem oziroma razvojem vrtnice Ljubljana, ki smo jo v preteklem letu podelili zmagovalnemu bloku, zmagovalnemu bloku v akciji naj blok ampak jo hkrati zasadili tudi drugje. Skozi leto smo skrbeli tudi za ocvetličenje mestnega jedra in 221 cvetličnih obešank ter pripravili vse podlage za vzpostavitev zelenih, tako imenovanih CO2 »offset« parkov. Da bi zagotovili dostopnost turistične ponudbe za osebe z oviranostmi, smo v sodelovanju z Zavodom brez ovir opravili terensko analizo dostopnosti turistične infrastrukture. In odslej je mogoče v 250 turističnih znamenitosti, restavracij, hotelov, kulturnih ustanov, športnih in drugih turistično zanimivih objektov razvrščati glede na prilagoditve ponudbe za slepe in slabovidne, gibalno ovirane ter gluhe in naglušne. In vsem smo tudi dali priporočila še za izboljšanje dostopnosti. V 2023 smo skozi več EU projektov iskali še dodatna vira financiranja projektov, med drugim smo sodelovali v evropskem projektu, skozi katerega smo v uporabo dobili dostop do orodja Tourism Impact Model in s tem poročilo o vplivu turizma na destinacijo, na kakovost zraka, na površinsko temperaturo zemlje skozi poletje, na toplotne izgube. Skratka, dragoceni podatki, na katerih celoviteje lahko načrtujemo razvojne aktivnosti, ki pač naslavljajo prilagajanje podnebnim spremembam. Potem je spomladi 2023 doživel svojo premierno akcijo tudi naš nov ljubljanski festival LUVFEST, ki ima poseben povezovalni element, povezuje različne kulturne dogodke v nižji sezoni februarja, hkrati pa tudi različne kulturne inštitucije, producente dogodkov, umetnike, obrtnike, hotelirje, gostince, trgovce in druge ponudnike z namenom, desezonalizacije. Podpirali smo tudi kulturne četrti, in sicer smo prvič izvedli tudi lokalni dogodek Cela šiškarija, izvedli smo ga kar s 17 partnerji iz cele Šiške, lokalcem pa predstavili avtentično dogajanje v njihovem okolju, začeli smo tudi z razvojem romarskega turizma, in sicer smo mapirali in testirali vse trase Jakobovih poti, tako imenovani slovenski camino, ki poteka skozi Ljubljano in njeno zaledje. Na področju poslovnega turizma smo evidentirali in sodelovali pri kar 84 mednarodnih dogodkih z več kot 500 udeleženci, nadgradili smo program ambasadorjev in jih nagradili za prizadevanja, da pripeljejo poslovne dogodke v Ljubljano. V 2023 smo poleg vseh teh dogodkov izvedli tudi številne predstavljene dogodke iz 20 in 21, kar je skupaj vplivalo na zniževanje sezonskosti in višanje zasedenosti ter seveda višanje potrošnje, kar sem, kot sem že rekla, je naš strateški cilj. Na MGTŠ smo pa podali predlog za odpiranje Zakona o gostinstvu, ki ureja kratkotrajno oddajanje namestitvenih kapacitet. Trajnostno področje, začeli smo z vpeljavo Zero waste modela pri ljubljanskih ponudnikih, potem smo organizirali teden ljubljanskega turizma, sofinancirali prireditve na javnih površinah, med njimi največ kulturne narave, sledijo športne prireditve in prireditve, namenjene otrokom, sofinancirali smo tudi aktivnosti turističnih društev, postavili 22 razstav na več galerijah, na štirih galerijah na prostem, izvajali smo tudi obsežne promocijske in trženjske aktivnosti na mednarodnih sejmih, borzah, delavnicah, sodelovali na 33 dogodkih v 16 državah in izvedli kar nekaj raziskav, največje med njimi so raziskava med meščani o zadovoljstvu s turizmom v Ljubljani ki je izrazito pozitivna, potem rezultati njeni so pozitivni, raziskava med obiskovalci turističnih znamenitosti regije osrednja Slovenija in še druge raziskave. No v TIC smo pa tudi namestili 2 slušni zanki, ki omogočata boljšo izkušnjo obiskovalcem s težavami s sluhom. Potem smo, potem nas je pa tudi mednarodna javnost še tako strokovna kot splošna, prepoznala vse naša prizadevanja in nam je namenila kar 9 mednarodnih nagrad. Še zelo na kratko računovodsko poročilo. Seveda je osnovno vodilo poslovanja zavoda upoštevanja načela gospodarnosti, učinkovitosti, transparentnosti, kakovosti in celotni prihodki v lanskem letu po načelu denarnega toka so znašali 5.264.834 EUR, celotni odhodki pa 5.243.302 EUR. Ustvarili smo 12,86 %--

-----------------------------------------------------------------KONEC POSNETKA ŠT. 20240422\_170245

**GOSPA MAG. PETRA STUŠEK**

--več prihodkov kot leto poprej, od tega je bila večina prihodkov iz naslova prodaje storitev in proizvodov, pa od prodaje blaga in materiala. Poleg tega so, poleg teh so naši največji drugi prihodki še iz razpisov, predvsem iz razpisa Slovenske turistične organizacije, kjer smo pridobili 100 % možnih sredstev na voljo. Odhodki v letu 2023, so bili za 13,82 % višja kot v letu 2022. Največ je stroškov storitev in stroškov dela, ki je znašal 22 %. V skupnem znesku poslovni izid javne in tržne dejavnosti javnega zavoda Turizem Ljubljana v letu 2023 znaša 9.867,49 EUR, in ta presežek porabljamo za nadaljnji razvoj dejavnosti. Hvala lepa.

**GOSPOD ZORAN JANKOVIĆ**

Hvala lepa. Gospod Avdagič, stališče odbora prosim.

**GOSPOD DANIEL AVDAGIČ**

Odbor za gospodarske dejavnosti, turizem in kmetijstvo je na svoji 4. redni seji obravnaval Letno poročilo javnega zavoda Turizem Ljubljana za poslovno leto 2023 ter sprejel naslednji sklep: Odbor za gospodarske dejavnosti, turizem in kmetijstvo sprejme Letno poročilo javnega zavoda Turizem Ljubljana za poslovno leto 2023. Sklep je bil sprejet s 5 glasovi za, 0 proti od 6-ih prisotnih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija k tej točki ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava prosim. Gospa Dedić.

**GOSPA DR. JASMINKA DEDIĆ**

Hvala lepa. Zahvaljujem se javnemu zavodu Turizem Ljubljana, ki resnično opravlja izjemno delo in kakor sem videla v bistvu v poročilu za lansko leto s samo s 34 zaposlenimi. Še posebej pa bi pohvalila, da ste v lanskem letu pristopili k pripravi kažipota za razvoj pametnega in trajnostnega turizma za obdobje 2023-2027, ki naj bi vseboval tudi konkretne ukrepe za nadaljnji trajnostni razvoj turizma v Ljubljani. V letnem poročilu piše, da bo, kažipot sprejet v prvi polovici letošnjega leta, leta 2024. In zdaj, zanima me, kdaj točno lahko pričakujemo predstavitev tega dokumenta? Poleg tega pa želim pripomniti tudi, da pričakujem, da bo kažipot za razvoj pametnega in trajnostnega turizma za obdobje 2023-2027 integriral tudi trajnostne rešitve za ureditev parkiranja turističnih avtobusov v Ljubljani, kajti kot sem seznanjena, je javni zavod Turizem Ljubljana določil Ilirsko in Bleiweisovo cesto kot novi izstopno vstopni točki za obiskovalce, ki Ljubljano obiščejo s turističnimi avtobusi, vendar pa, kot utemeljujejo turistični vodniki in vodnice po Ljubljani pa nobena od omenjenih točk ni dejansko vzdržna. Skupina lokalnih turističnih vodnikov opozarja tudi, da se nihče iz javnega zavoda Turizem Ljubljana niti od pristojnih iz mestne uprave z njimi ni posvetoval glede določitve izstopnih točk. Kljub temu, da že več kot 10 let poskušajo doseči takšno ureditev parkiranja za turistične avtobuse, ki bi bil najbolj trajnosten in, ki bi bil hkrati prijazen do obiskovalcev, turističnih vodnikov in tudi do ostalih udeležencev prometu, zlasti pa pešcev in kolesarjev. Hvala lepa.

**GOSPOD ZORAN JANKOVIĆ**

Gospod Horvat.

**GOSPOD JOŽEF HORVAT**

Hvala lepa za besedo. Lep pozdrav vsem. Konkretno bi vprašal, koliko lahko sploh vpliva Turizem Ljubljana na posamezne ponudnike turističnih storitev? Koliko, bilo je omenjeno, da se sredstva iz igralništva in tega lahko uporabijo za neko blaženje. Veliko stanovalcev je v mestu starejših, ki se ne morejo umaknit in tudi po časopisih smo brali o tem, da zdaj v tem zavrnitvi predloga oziroma umaknitvi predloga za javne prireditve, ko se to izvaja v šotorih in na odprtem, da je hrup premočan oziroma previsoki decibeli. Konkretno bi lahko tudi to opisal za kopališče Ježica, kjer se izvajajo v poletnem času dogodki, ki se izvajajo v šotoru in to traja do enih, dveh ponoči ob res visokem hrupu. Koliko je možnosti Turizma Ljubljana, da vplivajo na to, da ni samo zdaj za tistih mogoče 50, 100 ljudi, pa še raznih sindikalnih prireditev tam ugodno, potem pa odidejo, stanovalci morajo pa to prenašat dan za dnem oziroma od četrtka do nedelje zvečer. Tako, da bi tudi tukaj predlagal, da naj se nikar ne obupa nad temi predlogi za omejitev decibelov na teh prireditvah kjer niso v zaprtih prostorih. Hvala lepa.

**GOSPOD ZORAN JANKOVIĆ**

Gospa Sojar.

**GOSPA MOJCA SOJAR**

Hvala za besedo. Že na odboru, ko smo poslušali poročilo gospe Stušek, smo bili navdušeni pravzaprav nad njim ker tudi turizem v Ljubljani se razvija ravno tako hitro kakor hitro govori gospa Stušek. In težko sledimo njenemu izvajanju in vse slišimo, kar je povedala. Ampak v grobem dojamemo in smo lahko veseli in ponosni na vsa prizadevanja Turizma Ljubljana, da potem žalostnem covidnem času Ljubljana spet postaja zaželena destinacija za poslovna srečanja, za športne dogodke. Tudi samo enostavno za turizem, da se daljša namestitveni čas v Ljubljani, je pa Ljubljana še vedno bolj kot ne neko prehodno mesto, kamor ljudje pridejo, si ga v dnevu ali dveh pogledajo in gredo naprej. Tako da je težko pričakovati, da bodo v Ljubljani vsi ostali po cel teden, se mi zdi. In mislim, da je Turizem Ljubljana s tem tudi soočen. Kar bi rada pohvalila sem tudi že na odboru pohvalila, da je Turizem Ljubljana prepoznal, da v Ljubljano prihajajo tudi ljudje, ki imajo mogoče ne samo čisto turistične namene ampak imajo pravzaprav romarske namene. To je posebna vrsta turizma in verjetno bo Turizem Ljubljana tudi še počasi ugotovil kaj ti romarji potrebujejo, kaj želijo in kako se obnašajo, ker to niso navadni turisti. Gospa Stušek je povedala, da je Jakobova pot nekako, da jo želite to se prav vzdrževati v Ljubljani. Vem, da je in tudi so mi povedali, da mogoče bi bilo najprej treba obnoviti vse te označevalne table, ki govorijo o Jakobovi poti, da so na nekaterih mestih slabše vzdrževane. Vsi vemo, da obstaja tudi društvo Jakobova pot in da sta za to društvo najbolj kako zaslužna gospa Marjeta in gospod Metodi Rigler. Tako, da s tem kar nadaljujte v turizmu pri vašem hitrem govoru zdaj nisem zaznala, ampak se mi zdi, da prav z besedo pa ne vem zakaj ni bilo omenjeno lansko letno konec leta Taizéjsko srečanje mladih v Ljubljani, ki je prineslo, ki je pripeljalo silno veliko število mladih. Seveda turizem Ljubljana sam od tega ni imel prav velikih finančnih koristi, ker je bilo to vse na bazi prostovoljstva, drugačne namestitve itd. Ampak ti mladi so v Ljubljani bili in so gotovo ponesli tudi nek sloves Ljubljane kar so si pogledali, lepote Ljubljane po svetu in je velika verjetnost da se bodo še kdaj vračali. Tako da ene take prireditve tudi, če so verske dajmo jih povedati na glas, so bile v Ljubljani in ne se jih sramovat ker nam prinašajo tudi dodatne bonitete v turizmu pa še v čem drugem v Ljubljani. Hvala lepa. Pohvalim sicer.

**GOSPOD ZORAN JANKOVIĆ**

Hvala, zaključujem razpravo. Pa samo en stavek. Ne samo, da smo vedeli, da so bili v Ljubljani, dobili so Stožice po posebni ceni z velikim popustom, tiste Stožice, ki jih vi ne priznate najraje bi jih kdo zaprl. Ampak je brez veze. Ugotavljam navzočnost.

… /// … iz dvorane – nerazumljivo … ///

**GOSPOD ZORAN JANKOVIĆ**

Ne, ne, saj se lahko kakšne razprave spomnim. Rezultat navzočnosti. 37.

**Glasujemo O PREDLOGU: Mestni svet Mestne občine Ljubljana sprejme Letno poročilo javnega zavoda Turizem Ljubljana za poslovno leto 2023.**

Prosim za vaš glas.

**32 ZA,**

**0 PROTI.**

Hvala lepa, Petra. Dobro delo še naprej.

Gremo na točko 8.

**AD 8. PREDLOG SKLEPA O SOGLASJU K DOLOČITVI DELA PLAČE ZA DELOVNO USPEŠNOST DIREKTORJU  JAVNEGA ZAVODA CENE ŠTUPAR - CENTRA ZA IZOBRAŽEVANJE LJUBLJANA IZ NASLOVA POVEČANEGA OBSEGA DELA ZA LETO 2024**

Gradivo ste prejeli, prejeli ste poročilo pristojnega odbora. Prosim gospo Fabčič za uvodno besedo.

**GOSPA MARIJA FABČIČ**

Spoštovani. Na podlagi 5. člena Uredbe o delovni uspešnosti iz naslova povečanega obsega dela za javne uslužbence je potrebno tudi za ravnatelja oziroma direktorja javnega zavoda Cene Štupar soglasje ustanovitelja in potem tudi financerja zavoda k že sprejetemu sklepu sveta zavoda. Tako je predočen sklep sveta zavoda javnega zavoda Cene Štupar že dodelil dodatek direktorju Bojanu Hajdinjaku za letošnje leto 2024 v višini do 20 % plače, kar mesečno svet zavoda ugotavlja in verificira. Zavod si mora soglasje pridobiti še na pristojnem Ministrstvu za izobraževanje, sredstva za plačilo pa si bo zagotovil sam. Hvala lepa.

**GOSPOD ZORAN JANKOVIĆ**

Hvala lepa. Gospa Pišljar, stališče odbora prosim.

**GOSPA KSENIJA PIŠLJAR**

Hvala za besedo. Odbor za predšolsko vzgojo in izobraževanje je na 9. seji obravnaval ta predlog in podpira sprejem predloga, sklepa o soglasju k določitvi dela plače za delovno uspešnost direktorja javnega zavoda Cene Štupar, Centra za izobraževanje Ljubljana iz naslova povečanega obsega dela za leto 2024. Sprejet je bil s 7 glasovi za od 9 navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija nima pripomb pravnega značaja. Hvala.

**GOSPOD ZORAN JANKOVIĆ**

Razprava. Gospa Sojar.

**GOSPA MOJCA SOJAR**

Ja, hvala za besedo. Predvidevam, da so na odboru dobili kaj več gradiva, kot smo ga dobili svetniki za to delovno uspešnost direktorja javnega zavoda Cene Štupar. Namreč ker v tem kar smo mi dobil v gradivu, piše zaradi dodatnih v letu 2024 dodatnih delovnih obveznosti direktorja manjka strokovnega kadra in druge problematike, no, tudi naraščajočega število vpisanih mladostnikov, kar je v redu in druge problematike. Zdaj ta druga problematika se mi samo lahko mislimo kaj to je, tudi ne piše, a bodo te dodatne delovne obveznosti vsak mesec, tedenske ali občasne. Me pa zanima, ali zaradi tega manjka kadra? Direktor načrtuje nove zaposlitve oziroma tudi bi bilo dobro vedeti na katerem področju je tak primanjkljaj teh kadrov in koliko novih zaposlitev je predviden do konca leta 2024. Mogoče to vse ni vsebina tega, o čemer danes odločamo oziroma govorimo ampak vseeno mestni svetniki včasih kar majčken na pamet neki potrdimo brez, da bi imel kaj več podatkov zato to sem že kdaj povedala. Priporočam, da naj bodo obrazložitve v prihodnje majčken bolj strokovno ali pa poglobljeno utemeljene in obrazložene, da vsaj vemo, o čem govorimo. Hvala.

**GOSPOD ZORAN JANKOVIĆ**

Hvala lepa. Ugotavljam navzočnost po celotni točki. 35.

**Glasujemo O PREDLOGU SKLEPA:** **Mestni svet Mestne občine Ljubljana sprejme predlog Sklepa o soglasju k določitvi dela plače za delovno uspešnost direktorju  Javnega zavoda Cene Štupar - Centra za izobraževanje iz naslova povečanega obsega dela za leto 2024.**

Prosim za vaš glas.

**24 ZA,**

**0 PROTI.**

Hvala lepa.

Gremo na točko 9.

**AD. 9 A) PREDLOG SKLEPA O SPREMEMBAH IN DOPOLNITVAH SKLEPA O NAČRTU RAVNANJA Z NEPREMIČNIM PREMOŽENJEM MESTNE OBČINE LJUBLJANA V VREDNOSTI NAD 200.000 EUROV ZA LETO 2024**

**B) PREDLOG SKLEPA O SPREMEMBI SKLEPA O DOLOČITVI SKUPNE VREDNOSTI PRAVNIH POSLOV NEPREMIČNEGA PREMOŽENJA, KI JIH LAHKO SKLEPA MESTNA OBČINA LJUBLJANA V LETU 2024**

Gradivo ste prejeli, prejeli ste prejeli poročilo pristojnega odbora. Prosim gospo Remih, da poda uvodno obrazložitev za obe točki.

**GOSPA SIMONA REMIH**

Hvala za besedo, spoštovane svetnice, spoštovani svetniki, spoštovani župan. Po točko 9.a mestnemu svetu v sprejem predlagamo Sklep o spremembah in dopolnitvah Sklepa o načrtu ravnanja z nepremičnim premoženjem MOL v vrednosti nad 200.000 EUR. Za zemljišče s parcelno številko 138/4 k.o. Dravlje smo prejeli interes za nakup. Mestna občina Ljubljana navedene nepremičnine za izvedbo občinskih projektov ne potrebuje, zato je predmetna prodaja z gospodarnega vidika utemeljena in tudi gospodarna. Načrtovani prihodki za leto 2024 iz naslova razpolaganja z nepremičnim premoženjem MOL v vrednosti nad 200.000 EUR, se na podlagi predlaganega sklepa s spremembo osnovnega sklepa povečujejo za 488.000 EUR. In sedaj znašajo skupno 59.327.783 EUR. Zdaj še k točki 9.b, mestnemu svetu prav tako predlagamo v sprejem Sklep o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa MOL v letu 2024. Skupna orientacijska vrednost varnega premoženja ob upoštevanju predlagane dopolnitve načrta ravnanja z nepremičnim premoženjem MOL v vrednosti nad 200.000 EUR za leto 2024 znaša 100.493.021 EUR, in na podlagi predloga sklepa o spremembi tega osnovnega sklepa se lahko vrednost pravnih poslov poveča za 20 % celotne vrednosti pravnih poslov, določenih s tem načrtom, kar znaša 23.628.604,32 EUR. Hvala lepa.

**GOSPOD ZORAN JANKOVIĆ**

Hvala lepa. Prosim gospoda Ištvana Išta Huzjana, da pove stališče odbora.

**GOSPOD IŠTVAN IŠT HUZJAN**

Lepo pozdravljeni vsi skupaj. Najlepša hvala za besedo. Odbor za ravnanje z nepremičninami je na 8. redni seji dne 16. 4. 2024 obravnaval gradivo za 13. sejo mestnega sveta Mestne občine Ljubljana in ob obravnavi točke predlog Sklepa o spremembah in dopolnitvah Sklepa o načrtu ravnanja z nepremičnim premoženjem Mestne občine Ljubljana v vrednosti nad 200.000 EUR za leto 2024 sprejel sklep ob petih navzočih s štirimi glasovi za in enim glasom proti. Me zanima, a še za b. točko preberem zdaj?

**GOSPOD ZORAN JANKOVIĆ**

Kar.

**GOSPOD IŠTVAN IŠT HUZJAN**

Za b točko pa je bil predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2024. Tudi ta sklep je bil sprejet s štirimi glasovi za in enim glasom proti od petih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija po točki a in po točki b nima pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava o obeh točkah. Ni. Opa.

**GOSPOD IŠTVAN IŠT HUZJAN**

Evo, se še jaz javim. Sem tudi že na seji to omenil. Ta parcela je v resnici zazidljiva in bi se lahko tam gradila stanovanja. Vedno se išče take parcele in v tem primeru tudi sosednje parcele bi občina načeloma predkupno pravico in bi potencialno tudi glede na to, da se v okolici že gradijo privatne investicije, se že gradijo stanovanja, bi lahko tudi Mestna občina Ljubljana tukaj sama gradila. To je bil moj predlog, moj pomislek. Ja toliko.

**GOSPOD ZORAN JANKOVIĆ**

Hvala. Ugotavljam navzočnost. Rezultat navzočnosti. 33.

**Glasovanje poteka O PREDLOGU SKLEPA pod točko A): Mestni svet Mestne občine Ljubljana sprejme predlog Sklepa o spremembah in dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2024.**

Prosim za vaš glas.

**22 ZA,**

**5 PROTI.**

**Glasovanje poteka O SKLEPU pod točko B): Mestni svet Mestne občine Ljubljana sprejme predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2024.**

**24 ZA,**

**4 PROTI.**

Sprejeto, hvala lepa.

Gremo na točko 10.

**AD 10. A)**[**LETNO POROČILO JAVNEGA STANOVANJSKEGA SKLADA MESTNE OBČINE LJUBLJANA ZA LETO 2023**](https://intra.ljubljana.si/VodstvoInOddelki/MOL-MU-KZ/OSZRM/Priprava%20na%20sejo%20MS%20MOL/4.1%20%20Letno%20poro%C4%8Dilo%20JSS%20MOL%20za%20leto%202023)

**B) POROČILO O URESNIČEVANJU STANOVANJSKEGA PROGRAMA MESTNE OBČINE LJUBLJANA 2023 – 2026 ZA LETO 2023**

Gradivo ste prejeli, prejeli ste poročilo pristojnega odbora. Prosim gospoda Rinka, direktorja sklada, da poda uvodno obrazložitev za obe točki.

**GOSPOD SAŠO RINK**

Spoštovane svetnice, spoštovani svetniki, dragi župan, podžupani, ostali prisotni. Oba dokumenta sta med seboj seveda povezana. Poročilo o uresničevanju stanovanjskega programa je vsebinsko nekoliko bolj bogato z vsebinskimi podatki in opisom našega dela. Na drugi strani letno poročilo z finančnim ovrednotenjem vsega tega dela. To delo je rezultat dela 58 sodelavcev stanovanjskega sklada Mestne občine Ljubljana, seveda pa tudi ob podpori župana, podžupanov, vseh mestnih podjetij in mestne uprave. Lansko leto je zaznamovala predvsem, kar niti ni toliko poudarjeno notri v gradivu kadrovska stiska in težave s pridobivanjem oziroma odhodom kadrov, predvsem na gradbenem področju. Do konca leta smo se k sreči dodobra popolnili. V tem trenutku imamo ekipo v polni sestavi. Lansko leto so se aprila povečale najemnine na račun vrednosti točke, ki je zrasla iz 3,2 na 3,5 EUR, konec leta je bila zadolženost 36,9 mio EUR, kar je 12,2 % namenskega premoženja, ki je znašalo 302 mio EUR, v skladu z zakonom pa smo omejeni na 50 % zadolžitve, kar kaže, da kar uspešno obvladujemo ta trenutek še naše poslovanje. Kar se tiče finančnega dela, smo v lanskem letu realizirali presežek prihodkov nad odhodki v znesku 2,1 mio EUR, skupaj z računom financiranja, kjer smo za 1,7 mio oziroma  1.700.087 EUR neto razdolžili, pa beležimo rezultat 342.000 EUR povečanja sredstev na računih. Likvidnost preko celega leta je bila dobra v zvezi z realizacijo prejemkov, ki za 10 % odstopajo od predvidenega proračuna, pa je jasno navedeno v letnem poročilu, da so bili zahtevki s strani stanovanjskega sklada do Mestne občine Ljubljana plačani v januarju mesecu v znesku 2,9 mio EUR. Tek projektov je intenzivno, v teku Zelena jama OPPN Zvezna 87 stanovanjskih enot. V tem trenutku smo že na nivoju pritličja, v lanskem letu je bilo pridobljeno gradbeno dovoljenje in v začetku letošnjega leta izvajalec. Zaključili smo prenova soseske Ceste španskih borcev, 36 stanovanjskih enot, končana je bila soseska Rakova jelša 2, 156 stanovanjskih enot, še vedno čakamo gradbeno dovoljenje za sosesko Jesihov štradon z 44 stanovanjskimi enotami. 4 leta čakamo na to gradbeno dovoljenje. Kar se tiče Mestnega kareja Povšetove 361 stanovanjskih enot, smo vložili gradbeno dovoljenje, v tem trenutku čakamo na gradbeno dovoljenje. V preteklem tednu smo otvorili sosesko Zelena jama z 88 stanovanjskimi enotami, ki so bila predmet nakupa in končali smo prenovo na Celovški 185 in pridobili 5 enot, vse skupaj v lanskem letu dodatnih 165 enot. Kar se tiče subvencij neprofitne najemnine in tržne najemnine so v lanskem letu poskočile za 13 %. To predvsem na račun dviga neprofitne najemnine in priznane tržne najemnine. Samo število upravičencev do subvencije pa se praktično ni spremenilo oziroma je za 0,8 % večje od leta poprej. Upravljanje z najemnimi razmerji. Obravnavan je bil 20. javni razpis, objavljen septembra, za 200 vlog je prišlo 3585 vlog, velika količina dela, dodelovala so sproti neprofitna najemna stanovanja, oskrbovana stanovanja, bivalne enote, rešili smo 33 prosilcev za zamenjavo stanovanjskih enot, dodelili 45 bivalnih enot in hkrati tudi uspešno obvladovali preprečevanje deložacij s pomočjo Društva Kralji ulice, v lanskem letu 6 prisilnih izpraznitev stanovanjskih enot, kar štejemo za uspeh. Toliko na kratko. Pozitivno mnenje zunanjega revizorja, nadzornega sveta in Odbora za stanovanjsko politiko. Za vprašanja sem pa na voljo.

**GOSPOD ZORAN JANKOVIĆ**

Hvala lepa. Gospa Shala. Prosim za stališče odbora za obe točki.

**GOSPA GANIMET SHALA**

Pozdravljeni. Odbor za stanovanjsko politiko je na 7. seji dne 8. aprila 2024 obravnaval gradivo za 13. sejo Mestnega sveta Mestne občine Ljubljana in ob obravnavi točke Letno poročilo Javnega stanovanjskega sklada Mestne občine Ljubljana za leto 2023 sprejel naslednji sklep. Odbor za stanovanjsko politiko se je seznanil in podpira sprejem letnega poročila Javnega stanovanjskega sklada Mestne občine Ljubljana za poslovno leto 2023, in sicer sklep je bil sprejet s 4 glasovi za in 0 proti od 5 navzočih. Prav tako je sprejel Poročilo o uresničevanju stanovanjskega programa Mestne občine Ljubljana 2023 in 2026. Za leto 2023 sprejel naslednji sklep. Odbor za stanovanjsko politiko se je seznanil in podpira sprejem predloga Poročila o uresničevanju stanovanjskega programa Mestne občine Ljubljana za leto 2023 in 2026 za leto 2023 in sklep je bil sprejet s 4 glasovi za in 0 proti od 5 navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija k točki 10 a) in k točki 10 b) nima pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava prosim. Gospa Honzak. Kar izvolite, gospa Honzak.

**GOSPA URŠKA HONZAK**

Hvala za besedo. Najprej bi tudi jaz pohvalila delovanje stanovanjskega sklada v prejšnjem letu, kot smo ravnokar slišali, 165 novih stanovanj, pa še teh 88 od prejšnjega tedna, ki v bistvu so tudi spadala še v prejšnje leto. Žal pa spet bom prebrala podobne številke, kot jih preberemo vsako leto ob tem ob tej točki, in sicer 19. javni razpis za dodelitev neprofitnih najemnih stanovanj je objavljen septembra 2021, zdaj smo pa leta 2024. Seznam upravičencev je objavljen julija 2022 in od 453 upravičencev jih ob koncu leta 2023 bilo nerešenih, torej čakalo na stanovanje še 238. Po 3. javnem razpisu za namenska najemna stanovanje za mlade, ki je bil objavljen v septembru 2022 bo je bilo dodeljenih 60 stanovanj, konec leta 2023 je ostalo nerešenih 34 upravičencev. Predvidevam, da kateri od teh so zdaj so oziroma bodo pridobili nekatera od teh stanovanj v Zeleni jami. Ampak vseeno te številke še vedno potem pa, če še pogledamo koliko je tistih upravičencev, ki niso prišli do stanovanj in še vedno čakajo in prejemajo subvencijo tržne najemnine, so pa številke še hujše. Jaz bom zdaj pri tem omenila še te dodatne številke, koliko sredstev iz proračuna MOL dobi vsako leto stanovanjski sklad, zdaj lani je dobil, je stanovanjski sklad dobil manj kot 5 mio iz proračuna MOL, seveda potem še teh 3,5 mio, ki so bili zdaj letos prenešeni v letos zaradi Zelene jame. Čisto za primerjavo, danes smo že poslušali o novem Kopališču Ilirija, ki zdaj z vsemi aneksi njegova vrednost presega že 50 mio EUR. Jaz bom zdaj seveda vem kaj bom slišala z obeh strani, da seveda mora pri tem država tudi kej narediti in kaj pomagat, je tudi v poročilu omenjeno in lahko tudi jaz s strani Ministrstva za solidarno prihodnost potrdim, da je sodelovanje med ministrstvom in Javnim stanovanjskim skladom MOL zgledno. Tudi pač država je lani zagotovila 25,5 mio EUR za stanovanjsko gradnjo, letos enak znesek, ki bo v celoti namenjen delovanju lokalnih skladov, torej tudi ljubljanskega. Ampak vseeno, če imamo, ne vem, športne, športno infrastrukturo, super, da imamo, ampak je vredna več kot 50 mio EUR. MOL daje pa nekaj mio EUR vsako leto stanovanjskemu skladu, se moramo vprašati spet in še enkrat o prioritetah občine in še enkrat bom ponovila, kar ponavljam, zdaj že cel mandat, nič nam ne pomaga vsa ta super športna, kulturna in vsa druga infrastruktura, če si ljudje v Ljubljani ne morejo privoščit več živet in potem kdo bo potem uporabljal vso to super kulturna in športno infrastrukturo? Ne vem, toliko turistov verjetno ne moremo imeti, tok dnevnih migrantov pa verjeten, tudi naše ceste, pa predvsem naš javni potniški promet tudi ne more več požret. Hvala.

**GOSPOD ZORAN JANKOVIĆ**

Replika, gospa Sever.

**GOSPA KSENIJA SEVER**

Hvala za besedo. Tukaj lahko malo kot repliciram gospe Honzakovi. Stanovanjski sklad gradi stanovanja. Treba je pa povedat, da gradbena dovoljenja izdajajo upravne enote, to se pravi država, da ima vsak danes priliko oziroma možnost da se pritoži. In preden projekt steče traja par let. Stanovanjski sklad ima bilanco stanja nekaj čez 300 mio, njegov proračun pa je okrog 30 mio. Slišali smo, da Ministrstvo za solidarno prihodnost daje 25,5 mio, to se pravi 2 leti 50 mio.  Koliko je stanovanj že zgrajenih? Koliko ljudi je dobilo stanovanja, sprašujem? Pri vsem tem je pa treba povedat, da kot je bilo rečeno, da bo zgrajenih 5000 stanovanj v enem letu, da to pomeni najmanj 15000 prebivalcev, to je ena občina v Medvodah. Kje je tukaj infrastruktura? Šole, vrtci, lekarne, zdravstveni domovi. Dajmo biti na realnih tleh in sprejemat to kar se dela, seveda pri takem številu potreb za stanovanja, če jih je 300, prošenj pa 3000, so sigurno čakalne liste. Hvala lepa.

**GOSPOD ZORAN JANKOVIĆ**

Hvala lepa, gospa Sever. Ne, Sašo, ti ne boš nič. Bom jaz repliciral gospe Honzakovi, ker je vedela, kaj bo slišala. Tale mestna občina in ta mestni svet je srečen, da ima zdaj Ministrstvo za solidarno prihodnost. Da gospa Honzak tam dela in jaz zdaj samo čakam drugo leto, ko bo spet ta razprava, da bo rekla zdaj smo pa mi v Ljubljani odprli 1000 stanovanj, ki smo jih zgradili. Kaj bo to veselje? Jaz bo začel prvi ploskat. Dokler je pa tam, zaenkrat o vsem tem kaj bo, po dveh letih oziroma popravljam se, po letu pa pol niso še ene lopate zasadili v Ljubljano in kako bo to naprej šlo me prav zanima, ampak takrat bo pokazala, kako je tisto ko se operativno dela, tako da zaenkrat stanovanjski sklad mestne občine odpira stanovanja ker se udeleži tudi gospa Honzak, jaz bom pa z veseljem šel na otvoritev stanovanj, ki bo naredilo ministrstvo. Gospa Shala, izvolite.

**GOSPA GANIMET SHALA**

Problematika dostopnosti oziroma nedostopnosti stanovanj bodisi za nakup ali najem, je ena glavnih bolečin, ki nam jo mladi v Ljubljani sporočajo že vrsto let. En od razlogov je bistveno premalo zgrajenih novih stanovanj v zadnjih 20 letih, ob upoštevanju dejstva, da je Ljubljana ekonomsko in študijsko središče, kamor gravitira večji del Slovenije, kjer svojo posteljo išče več 1000 študentov in dijakov in kjer je razvoj turizma močno povečal obseg ponudbe kratkoročnega oddajanja stanovanj.

Generalno gre vsekakor pohvala prizadevanjem stanovanjskega sklada, tudi Mestni občini Ljubljana. V zadnjem obdobju je zares veliko projektov v fazi razvoja in verjamem, da si močno prizadevate zagotoviti čim večjo ponudbo. Kljub temu, kot sami ugotavljate, potrebe še vedno močno presegajo ponudbo in nedostopnost stanovanj je zares veliko breme tako za mlade, ki se želijo osamosvojiti, kot za starejše, ki iščejo stanovanja s prijaznejšim dostopom, in tudi za družine, ki potrebujejo več prostora. Obeti, kot lahko razberemo iz poročil niso ravno spodbudni, prav tako tudi delež uspelih prosilcev glede na razpisana števila stanovanj iz leta v leto. Že več kot desetletja na razpise prispe med 3 do 4000 vlog, od katerih je zgolj 10 odstotkom dodeljeno stanovanje, in še to z zamikom, več mesecev ali celo leto in več. Pa me popravite, če se motim? Močno se strinjam z zapisanim, da bi se z zagotavljanjem kakovostnih, univerzalno in cenovno dostopnih stanovanj moralo višati kakovost življenja občanov. Ustrezen bivalni prostor za načrtovanje samostojne in dostojne prihodnosti je res temelj vsakega posameznika. Kriza številnih mladi, ki na takšno priložnost čakajo že leta, je neizmerna. Socialni demokrati podpiramo poročilo stanovanjskega sklada za leto 2023, poleg načrtovanih aktivnosti prikazuje tudi precej realno stanje, predvsem pa socialni demokrati podpiramo tudi vse ukrepe, ki lahko kakorkoli prispevajo k hitrejši dinamiki izvajanja obstoječih projektov oziroma hitrejši gradnji ali pridobivanju novih stanovanj, vključno z izdatnejšim vlaganjem proračunskih sredstev v stanovanjsko gradnjo. Naše sporočilo, torej sporočilo socialnih demokratov še vedno ostaja. Stanovanje naj bo pravica, ne problem.

**GOSPOD ZORAN JANKOVIĆ**

Gospod Primc.

**GOSPOD ALEŠ PRIMC**

Hvala lepa za besedo. Jaz sem si pogledal poročilo, poročilo imate kaj je bilo narejeno, investicije ki so načrtovane. Čestitam na nova stanovanja, čestitam za vse te projekte, ki jih peljete. Ampak spet ni nič dvigal. Se pravi niste poročali da ste eno samo dvigalo zgradili v starih blokih, ki ga nimajo in tudi med načrtovanimi investicijami ni, da načrtujete v kateremkoli bloku stanovanjskega sklada, ki še nima dvigala, da boste dvigalo postavili. Sicer imate v poročilu o uresničevanja stanovanjskega programa napisano, da je ena od vaših nalog tudi vzdrževanje, investicijsko vzdrževanje, kjer ste navedli dvigala. To je pozitivno. Ampak v poročilu ni navedeno nobeno dvigalo, ki je bilo zgrajeno in tudi med načrtovanimi aktivnostmi ni nobenih napovedi, da boste se tega sistematično lotili. Jaz sem zadnjič, če se spomnite podprl tudi vaš dodatek k plači za delovno uspešnost, prav s to željo, da boste postavitvi dvigal v blokih, ki jih še ni namenili posebno pozornost. Tako, da jaz zdaj ugotavljam, da v enem letu na tem ni bilo nič narejenega, če pa slučajno kaj bilo, pa niste zapisali, bi vas pa lepo prosil, da poveste. Enostavno, ko se jaz pogovarjam predvsem s starejšimi ljudmi pa tudi osebami s posebnimi potrebami, pa tudi recimo mladimi mamicami in nosečnicami. Glejte stopnice so problem, stopnice niso problem samo za tistega, ki je zdrav pa lahko hodi, čim imaš pa kakršenkoli problem z nogami ali pa s srcem ali pa z ožiljem. To lahko postane stopnica vsaka velik problem. Tako, da jaz vas lepo prosim, da temu vidiku kvalitete bivanja v Ljubljani posvetite posebno pozornost. Ker, poglejte prej je gospa Honzak govorila, kaj nam pomaga ne vem vsa mogoča infrastruktura, če pa ne bo ljudi, jaz bom pa rekel, kaj nam pomaga vsa mogoča infrastruktura, če imamo pa na 10.000 in 10.000 občank in občanov, ki se bojijo iti vsak dan ven iz hiše, ker ne vejo kako bodo nazaj prišli, se pravi jaz vas lepo prosim, dajte postavitvi dvigal v blokih, ki še niso, ki jih še nimajo posvetiti veliko pozornost. Hvala lepa.

**GOSPOD ZORAN JANKOVIĆ**

Gospod Horvat Jožef.

**GOSPOD JOŽEF HORVAT**

Hvala za besedo. Vsi, ki ste bili na otvoritvi teh zadnjih stanovanj, tamle na šmartinki, ne bi verjel, da k poslušaš tole razpravo med županom pa Urško, da je bilo kaj narobe, objemal, hvalil sem in tja? Je zdaj to razumem.

**GOSPOD ZORAN JANKOVIĆ**

Kdo se je objemal?

**GOSPOD JOŽEF HORVAT**

Okej, rokoval. Dobro. Z državnim sekretarjem, Ploštajnerjem in tako naprej, ki je z ministrstva in tako naprej. Ampak zdaj mene to spominja na eno tako psa pa bolho tisto znano, en brez drugega ne moreta, en grize, en se praska, tako da malo mi izgledata tako, vse tam na javnih prostorih se hvali Remca kako in dobro vse, državnega sekretarja, potem pa, ko prideš sem, so pa standardni problemi tako, da mogoče bi bilo kakšno besedo manj pa bi bilo tudi v redu.

**GOSPOD ZORAN JANKOVIĆ**

Pravzaprav ne vem, kaj ste hoteli povedati. Ampak, to je vaša pravica, da nič ne poveste, ko razlagate. Ker gospoda Remca hvaliti, zdaj moramo ločiti, to kar je bilo rečeno, jaz čakam teh 25 mio, ki čakajo, da jih dobi Ljubljana. Jaz pričakujem teh 25 mio, mogoče se bo pa res zgodilo. Ampak predvsem čakam, nekdo je rekel 5000 stanovanj na leto. Menda jih imamo že 6500, saj bi bil tiho, če ne bi bila gospa Honzak, ki je tam bila. Zdaj zaenkrat hodi samo še na naše otvoritve in potem pride sem kritizirat. Hodi na naše otvoritve. Jaz bom pa z veseljem šel, ko bodo oni kaj odprli. Evo. Zaključujem razpravo. Gospod Rink, izvoli. Hotel si še nekaj odgovoriti.

**GOSPOD SAŠO RINK**

Hvala lepa. Ja, dvigala, imamo to specifično situacijo, da pač v novogradnjah jih seveda vgradimo, kar se tiče ostalih večstanovanjskih stavb, ki so starejše, po pravilu niso v večinski naši lasti. Ker je bil stanovanjski fond pred časom razprodan. V vsakem primeru se pa pridružujemo kakršnimkoli pobudam k vgradnji dvigal. Mestna občina Ljubljana je tudi v prostorskem aktu naredila ta odpustek, da se v primeru vgradnje dvigal pač lahko presežejo faktorji zazidanosti izrabe posameznega objekta, tako da to je ena velika pomoč, ki je Mestna občina Ljubljana naredila k tem, da se pač večstanovanjski objekti naredijo dostopni. Sam sem še posebej senzibiliziran tudi zaradi svoje situacije in delamo vse za to, da pač naredimo naše grajeno okolje prijazno, kakorkoli oviranim, pa so to gibalno ali pa senzorno ovirani. Kar se tiče sredstev MOL, sem sam že povedal gospa Honzak, da ob koncu leta nismo imeli likvidnostnega kredita, a ne da smo izkazali presežek in hkrati tudi noben od projektov ni stal zaradi terjatev, ki smo jih, ki smo jih imeli do ustanovitelja, hkrati pa je v lanskem letu Mestna občina Ljubljana dokapitalizirala sklad za 3,3 hektarja kvadratnih metrov zemljišč v Bizoviku in tudi sredstva za delovanje, ki nam jih krije Mestna občina Ljubljana po pravilu stanovanjski skladi niso deležni. Tako, da vsa ta sredstva so neka pomoč stanovanjskemu skladu k delovanju, brez pomoči, ki smo jih ta hip deležni s strani ustanovitelja pa niti približno ne bi mogli razvijat desetino teh projektov, ki jih v tem trenutku razvijamo, se je pa potrebno zavedati. Še enkrat, Jesihov štradon 4 leta čakamo na gradbeno dovoljenje, predvsem zaradi averzije dobrih sosedov, ki pač ne sprejmejo dejstva, da so neprofitna stanovanja nekaj normalnega v družbi, ampak obstajajo neke fobije v družbi, očitno. Kar pa se tiče, še enkrat čakajočih, pri vsakoletnem poročanju je stanovanjski sklad deležen očitkov, da je toliko in toliko čakajočih na listi. Vsako leto bo tako, ker raje sprejmemo dejstvo, da osebe z odločbo v roki čakajo na stanovanjsko enoto, kot da bi dodeljevali stanovanjske enote na način, da bi jih nabrali na zaloge in nato dodelil. Kajti vsaka stanovanjska enota, ki je en dan prazna, je škoda za družbo. Toliko na kratko.

**GOSPOD ZORAN JANKOVIĆ**

Hvala lepa. Ugotavljam navzočnost po celotni točki. 36.

**Glasovanje poteka k točki A): Mestni svet Mestne občine Ljubljana sprejme Letno poročilo Javnega stanovanjskega sklada Mestne občine Ljubljana za leto 2023.**

Prosim za vaš glas.

**32 ZA,**

**0 PROTI.**

**Drugič: Mestni svet Mestne občine Ljubljana sprejme Poročilo Nadzornega sveta Javnega stanovanjskega sklada Mestne občine Ljubljana za leto 2023.**

Prosim za vaš glas.

**31 ZA,**

**0 PROTI.**

**Tretjič, pod a): Mestni svet sprejme naslednja sklepa: namensko premoženje JSS MOL – presežek prejemkov nad izdatki iz poslovanja v letu 2023 v višini 1.760.754 EUR se prišteje k presežku prejemkov nad izdatki iz preteklih let in tako na dan 31. 12. 2023 skupni presežek prejemkov nad izdatki znaša 2.554.171 EUR.**

Prosim za vaš glas.

**29 ZA,**

**0 PROTI.**

**In pod b): premoženje MOL – presežek izdatkov nad prejemki iz poslovanja v letu 2023 v višini 1.417.843 EUR se prišteje k presežku izdatkov nad prejemki iz preteklih let in tako na dan 31. 12. 2023 skupni presežek izdatkov nad prejemki znaša 1.499.260 EUR.**

Prosim za vaš glas.

**30 ZA,**

**0 PROTI.**

**PREDLOG SKLEPA k točki B: Mestni svet Mestne občine Ljubljana sprejme Poročilo o uresničevanju Stanovanjskega programa Mestne občine Ljubljana 2023 – 2026 za leto 2023.**

Prosim za vaš glas.

**31 ZA,**

**0 PROTI.**

Hvala lepa. Sašo, vse soglasno.

**GOSPOD ZORAN JANKOVIĆ**

Ne vem, ali si še. A, si še. Aha, zdaj gre ven, ker bo dobil veliko nagrado.

**AD 11. PREDLOG SKLEPA O DOLOČITVI DELA PLAČE ZA REDNO DELOVNO USPEŠNOST IN OCENI DELOVNE USPEŠNOSTI DIREKTORJA JAVNEGA STANOVANJSKEGA SKLADA MESTNE OBČINE LJUBLJANA ZA LETO 2023**

Gradivo ste prejeli, prejeli ste poročilo pristojnega odbora. Prosim gospo Slavko Janžekovič, da poda uvodno obrazložitev.

**GOSPA SLAVKA JANŽEKOVIČ**

Hvala za besedo, gospod župan. Lepo pozdravljeni vsi prisotni. Predlog Sklepa o redni delovni uspešnosti in oceni delovne uspešnosti direktorja Javnega stanovanjskega sklada Mestne občine Ljubljana v nadaljevanju JSS MOL za leto 2023 je pripravljen na podlagi določb Zakona o sistemu plač v javnem sektorju, Uredbe o plačah direktorjev v javnem sektorju, Kolektivne pogodbe za javni sektor, Uredbe o napredovanju javnih uslužbencev v plačne razrede, Pravilnika o merilih za ugotavljanje delovne uspešnosti direktorjev z delovnega področja Ministrstva za solidarno prihodnost, Odloka o ustanovitvi JSS MOL in Statuta Mestne občine Ljubljana. Del plače za redno delovno uspešnost v okvirih, ki jih določa zakonodaja se izplačuje direktorju enkrat letno na podlagi poslovnega poročila za uspešnost v preteklem letu, ki je bila po vsebini ravnokar predstavljena, se pravi v predhodnih točkah dnevnega reda te seje. Skladnost z določili Pravilnika o merilih za ugotavljanje delovne uspešnosti direktorjev z delovnega področja Ministrstva za solidarno prihodnost, direktorju pripada del plače za redno delovno uspešnost, če izpolni vsako posamezno merilo iz pravilnika, pri čemer se dosežena merila, določena v odstotkih, seštevajo. Plača direktorja JSS MOL med letom ne vsebuje dela plače za redno delovno uspešnost, niti se mu ne izplačuje nadurno delo. Nadzorni svet JSS MOL je na seji 7. marca letos obravnaval in sprejel sklep o redni delovni uspešnost in oceni delovne uspešnosti direktorja, gospoda Saša Rinka za leto 2023 in predlaga Mestnemu svetu MOL, da direktorju določi del plače za redno delovno uspešnost za leto 2023 v višini 5 % njegove osnovne plače ter da mu na podlagi vrednotenja redne delovne uspešnosti določi za leto 2023 oceno odlično. Hvala za vašo pozornost.

**GOSPOD ZORAN JANKOVIĆ**

Hvala lepa. Gospa Shala, stališče odbora.

**GOSPA GANIMET SHALA**

Odbor za stanovanjsko politiko podpira sprejem predloga Sklepa o določitvi plače za redno delovno uspešnost in ocene delovne uspešnosti direktorja Javnega stanovanjskega sklada Mestne občine Ljubljana za leto 2023. Sklep je bil sprejet s tremi glasovi za in 0 glasovi proti od petih navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija nima pripomb pravnega značaja. Hvala.

**GOSPOD ZORAN JANKOVIĆ**

Razprava prosim. Ni, ugotavljam navzočnost. Se opravičujem, gospod Vede, izvolite.

**GOSPOD MATJAŽ VEDE**

Hvala za besedo. Menim, da v dani situaciji sklad dobro opravlja svojo poslanstvo. Tako, da menim, da je direktor zaslužil to, drugo pa kar se tiče samih teh sredstev, da so namenjena tudi celotnemu kolektivu, se pravi vsem zaposlen tako da podpiram to, ta sklep.

**GOSPOD ZORAN JANKOVIĆ**

Hvala lepa. Navzočnost, lepo prosim. Rezultat navzočnosti: 35.

**Glasovanje poteka o PREDLOGU SKLEPA: Mestni svet Mestne občine Ljubljana sprejme predlog Sklepa o določitvi dela plače za redno delovno uspešnost in oceni delovne uspešnosti direktorja Javnega stanovanjskega sklada Mestne občine Ljubljana za leto 2023.**

Prosim za vaš glas.

**31 ZA,**

**0 PROTI.**

Gremo na točko 12 dnevnega reda.

**AD 12. A) PREDLOG SKLEPA O SOGLASJU K DOLOČITVI DELA PLAČE ZA DELOVNO USPEŠNOST DIREKTORICI ZAVODA ZA OSKRBO NA DOMU LJUBLJANA ZA OBDOBJE OD 1. 1. 2024 DO 31. 12. 2024 IZ NASLOVA POVEČANEGA OBSEGA DELA**

**B) PREDLOG SKLEPA O SOGLASJU K DOLOČITVI REDNE DELOVNE USPEŠNOSTI DIREKTORICI IN POMOČNICAMA DIREKTORICE ZAVODA ZA OSKRBO NA DOMU LJUBLJANA ZA LETO 2023**

Gradivo ste prejeli, prejeli ste poročilo pristojnega odbora. Prosim Tanjo Hodnik, da poda uvodno obrazložitev za obe točki.

**GOSPA TANJA HODNIK**

Hvala za besedo. Spoštovani župan, spoštovane svetnice, spoštovani svetniki. Svet Zavoda za oskrbo na domu Ljubljana je na redni seji v januarju letos sprejel Sklep o povečanem obsegu dela direktorice Lilijane Batič Drnovšek v letu 2024, ki vključuje tudi določitev izplačila delovne uspešnosti direktorici iz naslova povečanega obsega dela za obdobje od 1. 1. 2024 do 31. 12. 2024, in sicer v višini do 20 % njene osnovne plače. Sredstva za izplačilo so predvidena v finančnem načrtu Zavoda za oskrbo na domu. Prav tako je Svet zavoda za oskrbo na domu na redni seji v mesecu februarju letos obravnaval redno delovno uspešnost direktorice in pomočnic direktorice za leto 2023. Na podlagi Pravilnika o merilih za ugotavljanje delovne uspešnosti direktorjev s področja dela, družine in socialnih zadev so vse tri dosegle skupno najvišjo oceno, in sicer 100 %. V skladu z zakonskimi podlagami svet zavoda predlaga, da se vsem trem izplača redna delovna uspešnost, in sicer direktorici v višini 2.021 EUR bruto in pomočnicama direktorice, vsaki v višini 1.818 EUR bruto. Sredstva za izplačilo redne delovne uspešnosti so zagotovljena v okviru sredstev za delovanje zavoda. Mestnemu svetu MOL predlagamo, da poda soglasje k predlaganima sklepoma. Hvala lepa.

**GOSPOD ZORAN JANKOVIĆ**

Hvala lepa. Prosim gospo Piškur Kosmač, da poda stališče odbora za obe točki.

**GOSPA DUNJA PIŠKUR KOSMAČ**

Odbor za zdravje in socialno varstvo je na 10. seji obravnaval oba predloga in sprejel pod a) naslednji sklep. Odbor za zdravje in socialno varstvo podpira sprejem predloga Sklepa o soglasju k določitvi dela plače za delovno uspešnost direktorici Zavoda da oskrbo na domu Ljubljana za obdobje 1. 1. 2024 do 31. 12. 2024, iz naslova povečanega obsega dela. Sklep je bil sprejet petimi glasovi za in z nobenim proti od sedmih navzočih.

**GOSPOD ZORAN JANKOVIĆ**

Hvala lepa, gospod Sedmak. Se opravičujem, prehiter sem. Kar izvolite, pod b), ja.

**GOSPA DUNJA PIŠKUR KOSMAČ**

In pod točko b). Odbor za zdravje in socialno varstvo podpira sprejem predloga Sklepa o soglasju k določitvi redne delovne uspešnosti direktorici in pomočnici direktorice Zavoda za oskrbo na domu Ljubljana za leto 2023. Sklep je bil sprejet s šestimi glasovi za in nobenim proti od sedmih navzočih. Hvala.

**GOSPOD ZORAN JANKOVIĆ**

Hvala lepa, se opravičujem še enkrat. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija k točki 12 a) in točki 12 b) nima pripomb pravnega značaja. Hvala.

**GOSPOD ZORAN JANKOVIĆ**

Hvala, razprava k obema točkama. Ni. Ugotavljam navzočnost. Rezultat navzočnosti: 35.

**Glasujemo najprej O SKLEPU k točki A: Mestni svet Mestne občine Ljubljana sprejme predlog Sklepa o soglasju k določitvi dela plače za delovno uspešnost direktorici Zavoda za oskrbo na domu Ljubljana za obdobje od 1. 1. 2024 do 31. 12. 2024 iz naslova povečanega obsega dela.**

Prosim za vaš glas.

**27 ZA,**

**0 PROTI.**

**In glasujemo pod točko B: Mestni svet Mestne občine Ljubljana sprejme predlog Sklepa o soglasju k določitvi redne delovne uspešnosti direktorici in pomočnicama direktorice Zavoda za oskrbo na domu Ljubljana za leto 2023.**

Prosim za vaš glas.

**29 ZA,**

**0 PROTI.**

Hvala, sprejeto. Zasluženo.

Gremo na točko 13.

**AD 13. PREDLOG ODLOKA O OBČINSKEM PODROBNEM PROSTORSKEM NAČRTU 214 ROŽNIK – POD HRIBOM**

Gradivo ste prejeli, prejeli ste prejeli poročilo pristojnega odbora. Prosim gospo Konda, da poda uvodno obrazložitev.

**GOSPA MAG. KATARINA KONDA**

Lepo pozdravljeni. Danes bom predstavila Odlok o občinskem podrobnem prostorskem načrtu 214 Rožnik - Pod hribom. Gre za fazo predloga, ja, sem že malo pozabila. Gre za fazo predloga, kar pomeni, da je to zdaj končno, potrdite in potem je odlok sprejet. Faza dopolnjenega osnutka je bila pa obravnavana na tem mestnem svetu točno pred enim letom tudi aprila. Lokacija se nahaja v Četrtni skupnosti Šiška izven, na zahodnem delu Ljubljane. V ožjem merilu gre to za že pozidano lokacijo, ki je bila včasih pač gradbena mehanizacija, v naravi so zdaj tukaj pač parkirišča pa nekaj poslovnih objektov, na severni strani pa na južni strani gre za obstoječo individualno gradnjo, na južni strani pa je gre za območje gozda oziroma Krajinskega parka Tivoli, Rožnik, Šišenskih rib. Po namenski rabi pa po določilih občinskega prostorskega načrta je tu predpisana stanovanjska raba mešana, torej so stanovanja z nekimi dodatnimi nestanovanjskimi dejavnostmi, pa predpisano je urejanje z OPPN, kar pomeni, da je treba prostor celovito urejati. Tole so prikazane spremembe, ki so bile od dopolnjenega osnutka do predloga. Tri so bile take bolj izrazite, in sicer, da se morajo terase v terasni deli etaž umikat za 3 metre, torej na tisti strani, ki mejijo na ulično stran, da se morajo umikati 3 metre, najmanj 3 m v notranjost. S tem se pač doseže, da je tak vizualni efekt, da je to manjša višina objektov in potem je ena taka sprememba glede raščenega terena, torej da se med, v podzemni garaži, da se takole oblikujejo taki žepi raščenega terena, kar omogoča, da je tudi mogoča vgradnja dreves, visokega rastja kar bolj pozitivno vpliva na neko mikroklimo v območju. Poleg tega pa je bila še ena sprememba, ki je povezana z enim obstoječim objektom v območju, tukaj je en tak kombiniran objekt, v katerem se pač nahaja stanovanjska, eno stanovanje in v tem delu se je pač prvotno se je mislilo, da se bo to vse skupaj porušilo, potem pa pač stanovalec rekel, da bi on to malo počakal, tako da se mu je dala možnost da ta objekt, pač se lahko ruši ali pa tudi ne in potem, če se bo rušil, se bo se bo tale objekt B3 izvedel v celoti v enem tistem končnem gabaritu, če pa ta objekt ostaja, se bo pa ta objekt prilagodil, pa bo bil pač manjši, tako da to so bile take tri večje spremembe od dopolnjenega osnutka do predloga. Drugače pa tukaj še sama zidalna situacija. Gre za niz sedmih stolpičev takih blokov, ki so med seboj vzporedni in so pravokotni na tole Cesto pod hribom, višine so P+2+2 terasi, torej taki nižji objekti, tu so vidni tudi prerezi. In pa še prikaz obstoječega stanja tako kot je zdaj v naravi, vidimo te poslovne objekte pa parkirne površine in pa neka vizualizacija načrtovanih ureditev. Hvala.

**GOSPOD ZORAN JANKOVIĆ**

Hvala lepa. Prosim gospoda Igorja Horvata za stališče odbora.

**GOSPOD IGOR HORVAT**

Hvala za besedo. Odbor za urejanje prostora je na svoji 9. redni seji obravnaval gradivo za 13. sejo Mestnega sveta Mestne občine Ljubljane in ob temeljiti razpravi predlaga predlog Odloka o občinskem podrobnem prostorskem načrtu 214 Rožnik - Pod hribom, da ga mestni svet sprejme. Glasovanje na odboru je bilo soglasno, od štirih navzočih štirih za. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala. Statutarno pravna komisija nima pripomb pravnega značaja.

**GOSPOD ZORAN JANKOVIĆ**

Ker predlogu odloka ni bil vložen noben amandma, ni razprave. Prehajamo na glasovanje, prosim za navzočnost. Seveda. Izvolite gospod Zakrajšek.

**GOSPOD ARNE JAKOB ZAKRAJŠEK**

Hvala za besedo. Zdaj osnutek, ki smo ga obravnavali pred enim letom je bil takrat na seji potrjen soglasno. Tudi v Levici smo glasovali za akt. Osnutek je takrat predvideval izgradnjo sedmih blokov z 115 stanovanji, od tega naj bi bilo 50 oskrbovanih stanovanj. Zdaj opazili smo, da se stanovanja tukaj celo že prodajajo. Trži jih nepremičninska agencija Stoja Trade trenutno promovira prodaja 111 stanovanj na tej lokaciji, in sicer po zelo visoki ceni od 5000 do 6.000 EUR na kvadratni meter. Opazili pa smo, da od teh 111 stanovanj kar naenkrat nobeno stanovanje ni več trženo kot oskrbovano stanovanje, za kar smo takrat sicer glasovali pred enim letom. Zaradi te spremembe, ki očitno pač je usmerjena povsem v tržno prodajo elitnih stanovanj na taki ekskluzivni lokaciji pač tega odloka v Levici ne bomo podprli. Hvala.

**GOSPOD ZORAN JANKOVIĆ**

Glasovanje poteka, 34 je prijavljenih.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog Odloka o občinskem podrobnem prostorskem načrtu 214 Rožnik – Pod hribom.**

Prosim za vaš glas.

**26 ZA,**

**5 PROTI.**

Sprejeto. Hvala lepa.

Gremo na zadnjo točko dnevnega reda.

**AD 14. PREDSTAVITEV NAMENA IN CILJEV NOVE CELOSTNE PROMETNE STRATEGIJE MESTNE OBČINE LJUBLJANA**

Gradivo ste prejeli po sklicu seje s predlogom za razširitev dnevnega reda, po sklicu seje ste prejeli poročilo pristojnega Odbora za gospodarske javne službe in promet. Prosim gospo Žitnik za uvodno obrazložitev.

**GOSPA MAJA ŽITNIK**

Dober večer. Ja, zunaj že večer, slišim iz leve strani. To se pravi v Mestni občini Ljubljana smo zavezani k aktualni celostni prometni strategiji s cilji do leta 2027, ki je bila pa sprejeta leta 2017. V sklopu tega dokumenta in ostalih ključnih dokumentov s področja trajnostne mobilnosti kontinuirano izvajamo ukrepe in si prizadevamo za izboljšave na področjih spodbujanja trajnostne mobilnosti, dostopnosti, varnosti v prometu, oživljanje javnega prostora, ozelenitve mesta, učinkovitosti in modernizacije področnih storitev. Čeprav je aktualna celostna prometna strategija še vedno veljavna, pa je potrebno sprejeti novo strategijo skladno z Zakonom o celostnem prometnem načrtovanju. Predpisana osnova strategije je s strani Ministrstva za okolje, podnebje in energijo. To se pravi MOPE. V novi celostni prometni strategiji bo krovni cilj ostal zmanjševanje deleža motornega prometa in vzpostavljanje še boljših razmer za spodbujanje trajnostnih načinov premikanja po mestu, kar je nujno za razvoj--

------------------------------------------------------------------KONEC POSNETKA ŠT. 20240422\_180246

**GOSPA MAJA ŽITNIK**

--mesta in pomeni izboljšanje kakovosti bivanjskega okolja. V sklopu izdelave strategije bomo na Mestni občini Ljubljana izvedli več javnih delavnic, k sodelovanju povabili širšo javnost, občane in občanke ter seveda tudi izvajalce dejavnosti. Prva delavnica bo organizirana že spomladi, to se pravi v bistvu konec spomladi leta 2024, strategijo pa menimo, da bomo sprejeli spomladi leta 2025. MOL je bila uspešna na javnem razpisu za sofinanciranje občinskih celostnih prometnih strategij MOPE, na podlagi katere so bila odobrena sredstva v višini 56.700 EUR. Gre za sredstva evropske kohezijske politike. Novo celostno prometno strategijo bomo izdelali z izvajalcem LUZ, ki je vodilni partner v tej konkretni strategiji oziroma je bil izbran na javnem razpisu, sodelujemo pa še s partnerjema IPOP, to se pravi Inštitut za politike prostora in pa za RRA LUR. Hvala lepa. Če kakšno vprašanje.

**GOSPOD ZORAN JANKOVIĆ**

Kar sem pridi. Prosim gospo Vesno Ugrinovski, da pove središču odbora.

**GOSPA VESNA UGRINOVSKI**

Odbor za gospodarske javne službe in promet se je na svoji 13. seji seznanil z namenom in cilji nove celostne prometne strategije Mestne občine Ljubljana. Sklep je bil sprejet s petimi glasovi za in z nobenim glasom proti.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija je najprej ugotovila, da ni ovir za razširitev dnevnega reda, sicer pa nima pripomb pravnega značaja. Hvala.

**GOSPOD ZORAN JANKOVIĆ**

Predno odprem razpravo, lepo prosim, danes ni razprave o vsebini. Ker vsebine še ni. Mi samo izpolnjujemo zakonsko nalogo, da pač obvestimo mestni svet, da imamo namen in cilje nove celostne prometne strategije, kot je povedala kolegica Maja Žitnik. Povedala je kdo je izbran, povedala je, da smo dobili sredstva ta tako, da če bo kdo razpravljal, govorimo samo o namenu in ciljih, ne pa o vsebini, ker je ne poznamo. Izvolite, gospod Jože Horvat.

**GOSPOD JOŽEF HORVAT**

Hvala za besedo. Mene zanima, na primer ker smo na Četrtni skupnosti Črnuče že uvedli oziroma, ja uvedel se je izvajalec nekega prometnega načrtovanja. Ali bo to vključeno tudi v celostno ali se bo to peljalo parcialno? Hvala.

**GOSPOD ZORAN JANKOVIĆ**

Mislim, da je bilo zelo jasno povedano, da bodo številne delavnice in takrat na eno od teh delavnic pridete. Jaz, ko govorim o Ljubljani, vsaka ulica mora biti vključena, tudi vaša, boste povedali, kako bo pa potem iz tega ven nastal izdelek, ne znam povedati. Ampak, seveda.

**GOSPOD JOŽEF HORVAT**

Ne, ne, niste me prav razumeli. Mi, na četrtni skupnosti smo že speljali, peljemo en postopek, zato pravim, če se bo implementiral v tega zraven?

**GOSPOD ZORAN JANKOVIĆ**

Če bo pravi, absolutno.

**GOSPA MAJA ŽITNIK**

Ja, to je bilo v sodelovanju s četrtno skupnostjo smo se odločili, da bomo naredili prometni model. Če želimo narediti prometni model, smo se odločili, da bomo preverili štetje prometa in pa navade, samo za to konkretno zadevo, in seveda mislim, to je sicer popolnoma ločena naloga, strategija govori o povsem drugi zadevi, ampak v kolikor bomo seveda karkoli bo pač takšnega bomo v vsaki četrtni skupnosti v strategijo vpeljali.

**GOSPOD ZORAN JANKOVIĆ**

Gospod Primc.

**GOSPOD ALEŠ PRIMC**

Hvala lepa za besedo. Jaz mislim da je celostna prometa strategija Ljubljane nujno potrebna. To občuti vsak od nas, ki se vsak dan znajde v prometnih zamaških, ampak na način kako ste si tole predstavljali, pa ne vem, če bo šlo ne, če bo kaj dosti boljše. Gledam namene in cilje strateškega reševanja. Bolje izkoriščena prometa infrastruktura, nižji stroški, manjši zastoji, manjše onesnaževanje, merljivo izboljšanje in tako naprej. Se pravi ti cilji in nameni so za mene bom rekel nek seznam lepih želja, prav gotovo pa ne neki cilj. Recimo za mene bi bil cilj recimo konkreten, večja, se pravi hitrost, ciljna hitrost v največji prometni konici od Dolgega mosta do Zaloga, ne vem maksimalno pol ure. Recimo, to so cilji ali pa recimo od Šentvida do Rudnika isto. Se pravi to bi bili cilji na podaj katerih bi potem na koncu ugotavljali tudi, kakšni ukrepi so potrebni in na koncu bi lahko tudi ugotovili, ali nam je to uspelo ali pa ne. Ali pa recimo, lahko bi bil konkreten cilj uporaba javnega potniškega prometa. 85 %, ali pa 90 %, vseh znotraj mestnih migracij, recimo tako kot imajo razvite evropske prestolnice, ne, se pravi, to so neki merljivi cilji, na podlagi katerih ti potem lahko rečeš, naredili bomo to, to, to, pa to, se pravi ampak to seveda na podlagi kvalitete javnega prometa, ne pa prisile, se pravi v katerokoli evropsko prestolnico ali pa tudi v manjše mesto greš, pravzaprav uporabljaš javni potniški promet zato, ker je najcenejši, najhitrejši in najbolj komot in tako naprej. A je res, ali ni res. No in to bi jaz rad, da bi bilo tudi v tej, v teh namenih in ciljih predstavljeno, se pravi neke ciljne številke ki bi jih zasledovali in jim potem tudi prilagajal svoje ukrepe. Ko pa pogledam tole, se pravi sklop izdelave z okvirno časovnico, postanem pa zaskrbljen, kaj b. Prvi sklop ureditev pogojev za delo, april, maj, drugi sklop p, vzpostavitev procesa april, maj, oris želenega stanja maj, junij, analiza obstoječega stanja julij, oktober, opredelitev smeri ukrepanja oktober, november. Jaz ne vem kjer menedžer takole dela, se pravi, da ima 1, 2, 3, 4, 5 točk. Ko se bo neki pripravljal, nekaj iskal neke ideje pa zbiral voljo, da bo začel kaj delati. No in potem sklop f. šele priprava in potrditev strategije. Jaz bi rekel en operativen človek se teh stvari loti drugače, ne z drugačno časovnico. Tako, da jaz moram reči, da mene ta opredelitev namenov in ciljev skrbi in tudi ta časovnica aktivnosti skrbi, tako, da jaz upam, da se boste te zadeve lotili bistveno bolj operativno, bistveno bolj ciljno usmerjeno v smislu ciljnih številk, ki hočemo doseči. In da boste temu prilagoditi potem tudi ukrepe. Ampak na ta način kot je tole predstavljeno pač za mene ni v redu. Hvala lepa.

**GOSPOD ZORAN JANKOVIĆ**

Hvala lepa, gospod Primc. Gospa Dedić.

**GOSPA DR. JASMINKA DEDIĆ**

Hvala lepa. Ja jaz bi tudi pri tej točki bi apelirala na pripravljavce celostne prometne strategije, da naj pri pripravi res nujno tudi integrirajo rešitve za turistične avtobuse v Ljubljani. Hvala.

**GOSPOD ZORAN JANKOVIĆ**

Hvala lepa. Gospa Sever.

**GOSPA KSENIJA SEVER**

Hvala za besedo. Pozdravljam, da smo odprli to točko kajti strategijo v Mestne občine Ljubljana smo obravnavali leta 2017. Od tega je kar nekaj časa. Imam pa samo eno vprašanje. V 4. točki piše, da sprejem predloga za proračun MOL ne prinaša finančnih posledic, stroški pa bojo predvideni v naslednji fazi, sigurno če se to začne v letu 2024, ampak ker je že odprt NPR s številko 23--

**GOSPOD ZORAN JANKOVIĆ**

NRP. NRP.

**GOSPA KSENIJA SEVER**

NRP s številko. Hvala, Hvala. 23 10 86, ki ga pa nisem našla v proračunu, bi pa drugič mogoče vsaj eno okvirno vrednost napisali. Hvala lepa.

**GOSPOD ZORAN JANKOVIĆ**

Hvala lepa. Zaključujem razpravo in bova z gospo Žitnik probala odgovoriti. Gospa Žitnik, izvolite. Kratko in jedrnato.

**GOSPA MAJA ŽITNIK**

Kratko, jedrnato. Gospod Primc, prej, pretekli teden oziroma 10 dni nazaj je bila organizirana Vizija Ljubljana 45, zelo smo vas pogrešali. To so recimo tudi priložnosti, kamor bi lahko prišli povedat svoje mnenje, kamor bi lahko prišli svoje mnenje povedati, ne samo v tej zasedbi ampak, da vam tudi recimo stroka v katero vi absolutno ne verjamete a ne, pove svoje mnenje. In če bi tam poslušali strokovnjake iz prestolnic o katerih vi navajate, bi videli da se vizije, strategije delajo po leta, ne po takih časovnicah, ki ste jo vi brali, to je prva stvar, druga stvar. Omenila sem--

**GOSPOD ZORAN JANKOVIĆ**

Gospod Primc, dajte bodite tiho, no. Zdaj bom še enkrat rekel, bodite tiho, smo vas poslušali dokler ste govorili. A nimate toliko kulture?

**GOSPA MAJA ŽITNIK**

Omenila sem, da bodo javne delavnice, z veseljem ste dobrodošli in pridite in svoje predloge tam podajte. Kar se tiče turističnih avtobus absolutno bomo upoštevali in tudi kar se tiče stroškov potem, ko bo analiza stanja bomo tudi.

**GOSPOD ZORAN JANKOVIĆ**

Hvala lepa. Zdaj bom jaz dodal. Veste, gospod Primc ima sam eno nalogo, da govori, pa tudi, če ne ve, o čem govori. On je začel vprašanje, pa končal vprašanje, kateri menedžer to dela? Kdo se je oglasil? Menedžer Primc. Kaj že menedžira? Shode spredaj. To je edina njegova naloga, ki je. Druga stvar, ki je bila, ko govori, da bi on imel konkretne cilje. Mi imamo celostno prometu strategijo, ki velja ta trenutek in tam piše not in to nadgrajujemo zdaj, kot je lepo povedala, na delavnice da bo prišel, ker na delavnicah govori s stroko ne in nima dobre slike, ker se prenaša na televiziji, da bi bil lep na tej. Kajti zelo preprosto povedano, cilj je zelo jasen. Mi smo med tri cilje, koliko je peš prometa, pa s kolesom, da tako rečem, pa koliko je javnega prevoza, mi smo zmanjšali število avtomobilov in tisto kar je ključno, nismo edino dosegli, da bi bil uporaba avtobusa 33 %, ker so bile trikrat po 1 tretjina, to piše notrino, samo je treba prebrati in drugič, ko govori opredelitev, koliko se pelješ iz Zaloga do Centra mesta. Če bi kdaj pogledal to, kar je tudi v medijih bilo, to mednarodno, svetovno primerjavo Tiktoka, so ugotovili, da smo mi praktično z vsemi mesti, da pri nas ni nobenih gneč. Jaz vem, da so gneče, to kar mi hočemo, ampak govorim o primerjavi s celim svetom. Toliko tistemu menedžerju, ki se posmehuje tistim, ki znajo delat, pa jaz, pa če ne govori spet bo rekel, pa bom raje tiho, tako da zaključujem to razpravo in prepuščam menedžerju, da vas bo zdaj povabil v družbo na večerjo. Ugotavljam navzočnost po celotni točki. Ne, zdaj bo povabil kot menedžer, da boste jedli zeleno solato, recimo. Izvolite gospod Primc. Obrazložite svoj glas, cenjeni.

**GOSPOD ALEŠ PRIMC**

Hvala lepa za besedo. Jaz sem si zelo želel priti na tisto srečanje.

**GOSPOD ZORAN JANKOVIĆ**

Čakajte, čakajte, ne gospod Primc, ne boste, zdaj pa ne pustim. To, da niste prišli, vas ni bilo, obrazložitev glasu, povejte zelo jasno, kaj boste naredili?

**GOSPOD ALEŠ PRIMC**

Kot sem rekel. Na tak način, da se celostna strategija.

**GOSPOD ZORAN JANKOVIĆ**

Kaj boste, obrazložitev glasu?

… /// … iz dvorane – nerazumljivo … ///

**GOSPOD ZORAN JANKOVIĆ**

Hvala lepa. Ugotavljam navzočnost, ne, je konec. 35.

**Glasujemo O PREDLOGU SKLEPA: Mestni svet Mestne občine Ljubljana se je seznanil z namenom in cilji nove Celostne prometne strategije Mestne občine Ljubljana.**

Prosim za vaš glas.

**34 ZA,**

**1 PROTI.**

Sprejeto, hvala lepa.

**GOSPOD ZORAN JANKOVIĆ**

Želim vam lep večer, dober tek. Gospodu menedžerju pa želim res, da uživa v menedžiranju. Ta pravi se je oglasil, da bo razlagal.

-----------------------------------------------------------------KONEC POSNETKA ŠT. 20240422\_190246